I X 8 A XC4\n9WD ODW 4KK\nU W K G QCK\nPrema podacima laboratorije „Forest Products”, celo, neposečeno drvo može da izdrži 50% više težine od najvećeg debla napravljenog od istog drveta. Koristeći ovaj podatak, firma “„Whole Tree Architecture” (WTA) posvetila se graditeljstvu u kome se koristi celo stablo i njegove grane - rezultat projekta su prelepe kuće od lokalnog materijala koje se na najbolji način uklapaju u svoju okolinu, i tako doprinose ekološkoj, održivoj gradnji.\nStudio „Whole Tree Architecture” osnovan je pre jednu deceniju od strane arhitekte Roalda Gundersena i njegove supruge Amelije Bakster. Njegovi koreni smešteni su u održivom šumarstvu I upravljanju životnom sredinom u okviru farme Driftles u američkom gradiću Stodardu (država Viskonsin). Na ovoj farmi odrastao je Gundersen, i preko 20 godina bavio se istraživanjem građenja oblicama malog prečnika (do 20 cm). Ovaj „Roald Gundersen Design” izazvao je interesovanje javnosti kao inovativni dizajn, posebno zbog aspekta uloge u lokalnom održivom razvoju i upravljanju šumama. Kada su prepoznali šire tržište za plasiranje prirodnog potencijala i lepote drvenih oblica, Gudsen i Baksterova osnovali su kompaniju “„Whole Trees”. Ona je sublimirala njihov biofilni odnos prema naturalnim drvenim konstrukcijama. Od tada pozitivan uticaj prema ovakvom modelu graditeljstva privlaći sve veći i širi odziv javnosti. Do danas ovaj studio bazira svoju delatnost na inovativnom i istraživačkom impulsu u upotrebi celog drveta u graditeljstvu, a time i na stvaranju restaurativno izgrađenog okruženja.\nWTA kuće na prvi pogled imaju sličnosti sa tradicionalnim drvenim kolibama. Međutim, u odnosu na kolibe ističu se gradnjom celim drvetom kao još jeftinijim graditeljskim iskustvom. U procesu koji je koliko građevinska tehnika, toliko i održavanje šuma, koriste se samo lokalna stabla manjeg prečnika (do 25 cm). Reč je o već postojećem drvetu na zemljištu klijenata, ili o većem stablu koje je palo od vetra ili neke bolesti. Drveće koje se koristi bira se ne samo na osnovu strukturalne čvrstine ili estetskih parametara, već se u obzir uzima i gustina šume, kao i brzina rasta te vrste drveta. Veoma interesantno je i to da nema obrađivanja drveta u pilani (već se ono obrađuje ručno, na licu mesta), niti bilo kakvog uobičajenog transportnog procesa. Koristi od ovakvog načina gradnje su, dakle, i ekonomski i ekološki. Još jedna zanimljivost je ta da WTA kompanija pokriva ceo proces, od konsaltinga, preko ideje i odabira građe, do projektovanja i izvođenja objekta.\nObjekti nastali u okrilju WTA odlikuju se specifičnim, naturalnim likovnim izrazom, a atmosfera koju zrače je izrazito prijatna, topla, nepretenciozna. Sa svojim ambijentom najbliskije su povezani, a veze koje se ostvaruju temelje se na praiskonskoj ljudskoj memoriji, i osećanju da je Čovek suštinski deo prirode. Upotrebljeno drvo u eksterijeru naglašava teksturalnu moć i izražajnost drveta kao materijala, i često je aplikovano u virtuoznim oblicima (koji se ne mogu postići drugim građevinskim materijalima). U enterijeru, drvo naglašava liniju kao glavni motiv kompozicije. Ta linija je svesno nepravilna, i na taj način otkriva nesavršenost prirode – zapravo lepotu te nesavršenosti. „Primordijalni” stil, koji provejava prostorom ovih kuća, ima veze sa kreativnošću, slobodom u izražavanju, dečijom umetnošću i maštom. Otklon od serijalnog, tipiziranog, uobičajenog i masovnog, autori ovih kuća pronalaze u individualnom pristupu svakom objektu i zadatku. Pri tome, njihov posao nije samo arhitektonsko projektovanje, već i dizajn mobilijara, pa ovi poduhvati u pravom smislu reči predstavljaju total dizajn opuse.\nU procesu projektovanja i građenja iskorišćeno je celo drvo, od stabla do grančica, a u završnici prostor odlikuje jedinstvo likovnih elemenata, funkcionalnost i dominantan izraz topline. U ovakvom prostoru lako se stiče predstava o karakteru vlasnika – on mora biti ljubitelj prirode i prirodnog, podržavalac iskrenosti u izražavanju, pobornik sveta mašte i bajki. Objekti nastali iz pera i ruku WTA odlikuju se antropomernim dimenzijama – neveliki su, i prilagođeni onome što čoveku zaista treba. Upotreba drveta kao glavnog materijala dozvolila je primenu neobičnih oblika otvora (ponajviše prozora), tavanica, stepeništa, ali i fasada i osnova.\nPrema rečima zaposlenih u WTA, „gradnjom baziranom na celom drvetu ulaže se više u lokalne poslove i materijale nego kod uobičajene gradnje, a istovremeno se promoviše zdravo korišćenje šume i lokalne populacije drveta, a time i zdrav i iskren odnos prema životu”. Gundersonova filozofija je u pravom smislu holistička - svaki deo projekta (dizajn, inženjering, gradnja i zanatstvo) se posmatra u svetlu lokalne ekonomije i ekologije.\nTekst objavljen u časopisu DRVOtehnika, januar 2107.


Požar u Trbunju – štete ogromne - Blace Info Press\nPožar u Trbunju – štete ogromne\nby Gorica Šegović · Published 24. februara 2016. · Updated 29. februara 2016.\nU selu Trbunju danas oko 14 časova izbio je požar u domaćinstvu Radine Đokić iz ovog sela.\nKako nam je predsednik mesne zajednice Trbunje, Dobrica Milosavljević rekao u požaru u kojem je zahvaćena štala, bačvara, plevnja izgorela je jedna krava, tele, oko 17 prasića dok su jednu kravu uspeli da spasu.\nVatrogasci su kako saznajemo još uvek na terenu a požar koji je naneo ogromne štete ovom domaćinstvu još uvek nije saniran. U akciju gašenja požara uključeni su i meštani ovog sela koji su odmah pritekli komšijama u pomoć.\nNext story Mali fudbal: Turnir mesnih zajednica – rezultati i raspored za subotu\nPrevious story Mali fudbal : Turnir Mz – rezultati i raspored za večeras


Stampa velikih formata u današnje vreme ima veoma široku primenu u marketingu, i jedan je od najboljih vrsti marketinga, posebno ukoliko tek pokrećete svoj brend.\nStampa velikih formata reklame su vidljive širokom aditorijumu ljudi zato je danas gotovo nemoguće videti neku radnju ili firmu bez ovakve vrste marketinga.\nSTAMPA VELIKIH FORMATA BEOGRAD\nŠtampa velikih formata Beograd danas je toliko rasprostranjena da namtržištu možete pronaći dosta agencija i firmi koje se bave izradom štampe velikih formata. Ono što jeste vrlo važno za ovaj način marketinga, jeste da odaberete firmu koja će vrhunskim kvalitetom učiniti da vaš posao procveta.\nŠtampu velikih formata karakteriše vrhunski kvalitet, različiti materijali i površine, što vam omogućuje reklamu gotovo svuda. Posebna prednost štampe reklamnih materijala jeste to što je otporna na sve vremenske uslove, ukoliko planirate recimo, spoljašnju reklamu.\nŠtampa velikih formata radi se na izlogu spolja ili iznutra, na autobusima i drugim vozilima, za bilborde, na prozorima, na zidovima, koristi se za jarbole, bilborde, za reklamne pultove, kao foto tapete, u vidu postera i plakata, reklamnih panoa, itd.\nŠto se vozila tiče, ovo je jedan od najčešćih odabira reklamiranja, jer je vaša reklama dostupna 24h non stop besplatno širom celog grada. Tokom vožnje vaša reklama biće odličan vid reklamiranja i veće su šanse da vas zapaze potencijalni kupci.\nSITO STAMPA VELIKIH FORMATA\nSito stampa velikih formata je najbolja vrsta marketinga jer, kao što smo rekli, ova vrsta ima široku primenu. Sa obzirom da se sito štampa velikih formata može raditi na gotovo svim mateirjalima, uključujući i staklo, plastiku, metalne i drvene materijale, vaša reklama može biti osmišljena gotovo svuda.\nMarketing ove vrste ima najbolju funkciju već dugi niz godina, i ono što se može predvideti, jeste da će vaša firma ili proizvod sigurno postati viđeniji i prodavaniji.\nOvo je odlična prilika pri početku i pokretanju biznisa kako biste privukli određenu ciljnu grupu da se odluči baš za vas ili vaš proizvod.\nPre izrade štampe na velikim formatima, potrebno je osmisliti jedinstveni dizajn, vrstu materijala i boje koje će vas karakterisati i koje će imati najpovoljniji uticaj na potencijlne kupce.\nNaša firma Done Print bavi se izradom sito štampe na velikim formatima već nekoliko godina i uspešno obavljamo sve vaše zahvete i želje u najkraćemn mogućem roku. Done Print nastoji da poboljša vaše poslovanje, učini vaše ime ili proizvod vidljivim svima, kako biste vi, kao klijent bili zadovoljnim našom uslugom.\nImajući na umu da iza nas stoji niz zadovoljnih klijenata, možemo vam dati savete kako da na najbolji način predstavite sebe. Radimo sa najboljim materijalima po pristupačnim cenama i trudimo se da uradimo najbolje za vas.\nPo želji, možete sami osmisliti dizajn koji će se štampati ili vam mi možemo pomoći pri dizajnu kako bismo zajednički došli do pravog cilja. Vaše ideje i naša realizacija učiniće vaš proizvodi i kompaniju vidljivom na tržištu i potencijalnim kupcima.\nPored odlične reklame i povećanja obima posla, i vaši zaposleni biće motivisani i produktivniji u svakom trenutku, što može biti samo dodatni plus za vaše poslovanje.\nNajbolja štampa na tekstilu\nTražite gde je najbolja stampa na tekstilu? Na pravom ste mestu da obezbedite sebi vrhunski kvalitet štampe na tekstilu i učinite vaš brend\nTri razloga da se odlučite za visinsku reklamu\nDanašnje tržište u gotovo svakoj profesiji preplavljeno je različitim reklamama čiji se formati i načini plasiranja ciljnoj grupi menjaju iz dana u dan, neverovatnom brzinom.


42 osobe poginule, osam povrijeđeno u nesreći u Peruu\nU nesreći koja se dogodila kada se autobus survao u Andima u južnom Peruu, poginule su 42 osobe, a najmanje osam je povrijeđeno.\nVlasti su saopštile da se radi o seljacima i trgovcima koji su se vraćali kući za Božić.\nPolicija je saopštila da je nesreća uzrokovana mehaničkim kvarom autobusa, ali i ceste koje su, kako navode, u očajnom stanju nakon nedavnih obilnih kiša.\nPeru je poznat po velikom broju saobraćajnih nesreća, posebno u Andima, zbog loših cesta, starih autobusa i nepažljive vožnje.


VOLITE DA STRIMUJETE? Ovo je pravo rešenje da se IZDVOJITE IZ GOMILE! - Informer\nVOLITE DA STRIMUJETE? Ovo je pravo rešenje da se IZDVOJITE IZ GOMILE!\nSve je više mladih koji koriste društvene video platforme i na njima emituju svoje gejmerske sposobnosti. A sad je tu nova web kamera Logitech C922 Pro Stream Webcam koja vam omogućava da budete - posebni\nInformer.rs 20. 01. 2017. 10:51\n- Društvene video platforme, kao što je Twitch, u poslednjih nekoliko godina znatno su dobile na popularnosti (više od dva miliona streamera samo na toj platformi) pa se zauvek promenio i način na koji nova generacija gejmera igra i uči o igrama - kaže Gileme Boreli, portfolio i product managdžer za web kamere u Logitechu i dodaje:\n- Uz C922 Pro Stream web kameru dovodimo igru na viši nivo - možete emitovati svoj način igranja kao profesionalac, bolje sarađivati sa svojom zajednicom, odnosno, izdvojiti se iz gomile.\nNova web kamera Logitech C922 Pro Stream Webcam dizajnirana je kako bi zadovoljila potrebe ozbiljnih streamera. Ona omogućava streaming i snimanje izražajnih, gotovo opipljivih HD 1080p videa s 30 sličica u sekundi (fps) ili 720p pri 60fps, a sadrži i softver za izmenu dinamičkih pozadina (u saradnji s Personify) i premium licencu XSplit za snimanje i streaming. C922 Pro Stream web kameraposeduje i stoni stativ i obrtno postoljm koje omogućava podešavanje kamere za najbolji mogući ugao snimanja.\nLogitech je blisko sarađivao s vodećom gejming softverskom kompanijom XSplit kako bi dodavanjem predefinisanih postavki na C922 web kameri integrisali svoje omiljene live streaming aplikacije i one za snimanje, i omogućili svojim korisnicima najbolje iskustvo. C922 web kamera dolazi u paketu s tromesečnom XSplit Premium licencom, što uključuje potpuni pristup profesionalnim alatima i dodacima - XSplit Broadcaster i XSplit Gamecaster tako da možete brzo i jednostavno početi streaming bilo koje vrste sadržaja "direktno iz kutije".\nI verovali ili ne, cena joj je stvarno dostupna. Preporučena maloprodajna cena je 99,99 evra.\n(VIDEO 18+) SNIMALA JE PORNO...\n(VIDEO) VELIKI BRAT VAS...


Godišnja edukacija | Siniša Ubović\nDA LI STE SPREMNI ZA USPEH PREKO NOĆI?\nU vremenu u kom živimo mnogi sanjaju o brzom i jednostavnom rešenju, instant promeni, trenutnom isceljenju ili uspehu zasnovanom isključivo na pozitivnom mišljenju. Međutim, istinski napredak zahteva vreme, baš kao što je i vreme bilo potrebno da se dođe do tačke u kojoj ste sada. Godinama ste možda živeli, funkcionisali i razmišljali na određeni način i zaista je suludo očekivati da se nešto što je duboko ukorenjeno u nečijem sistemu vrednosti promeni u dva ili tri koraka. Polaznike svojih edukacija Siniša Ubović podstiče da svakog meseca dođu na predavanja, da redovno praktikuju znanja koja su stekli na radionicama kroz koje ih j vodio, da ponove obavezno svaki program makar još jednom ili dva puta kako bi imali novi uvid o svom napretku i otišli još dalje na svom putu lične i profesionalne promene.\nPodstaknut potrebom za pronalaženjem još kvalitetnijeg vida učenja za sve one koji žele da napreduju i da taj napredak traje, Siniša je kreirau ovu JEDNOGODIŠNJU EDUKACIJU kroz koju ćete pokriti apsolutno sve aspekte ličnog i profesionalnog razvoja koji su vam potrebni da biste svoj život i karijeru podigli na jedan viši nivo.\nOva ponuda je do sada bila dostupna isključivo učesnicima Sinišinih programa, treninga, radionica, predavanja i seminara, a sada je fantastična prilika dostupna i vama.\nNarednih devet meseci, u periodu od septembra 2019. do maja 2020. godine u kontinuitetu, imate mogućnost da u pravilnim razmacima između radionica i treninga koji su sistematski organizovani, kao i uz podršku na mesečnom nivou kroz tematska predavanja, obezbedite sebi jednu ovako sveobuhvatnu edukaciju. To je prilika da svoj lični i profesionalni život poboljšate makar 10 puta u odnosu na trenutnu situaciju.\nJEDNOGODIŠNJOM EDUKACIJOM obuhvaćeni su sledeći treninzi i programi:\nPromenite misli – Izlečite život / 28.09. – 29.09. 2019 / Hotel Falkensteiner, Beograd (180eur)\nBusiness Factory / 30.11. – 01.12. 2019 / Hotel Hilton, Beograd (385eur)\nTotal Motivation / 21.03. – 22.03. 2020 / Hotel Hilton, Beograd (168eur)\n+ BONUS: 9 MESECI PREDAVANJA (SEPTEMBAR 2019. – MAJ 2020. GODINE) (115eur)\nŠTA ĆETE SVE DOBITI OVOM EDUKACIJOM?\nDakle u ovih 9 meseci:\nnaučićete gde se nalazi vaša moć i kako da je pokrenete,\nzbog čega ste izabrali baš tu karijeru ili zašto još uvek odlažete da započnete karijeru o kojoj sanjate,\nučićete o novcu i o vašim uverenjima vezanim za to,\nupoznaćete se i ovladati veštinama koje će vam pomoći da nivo svojih finansija višestruko uvećate,\nimaćete jasnu strategiju za vaš brend, karijeru ili poziciju na kojoj ste u ovom trenutku,\nradićete sa svojim emocijama, bolom iz prošloisti koji neretko koči prosperitet ali i kvalitet međuljudskih odnosa,\nproćićete velike teme kao što su opraštanje, ljutnja, strahovi ali i osećanje krivice,\nnaučićete sve o motivaciji, stvarima koje radite, ne radite ili odlažete i tu ćete dobiti jasnu sliku o šta je ono što vas pokreće, kao i zašto nešto odlažete i kako da se oslobodite tih blokada.\nKao što možete da primetite ispred vas se nalazi potpun i kompletan program, koji je praćen sa 9 mesečnih predavanja, će vam biti prava podrška da ostanete tokom cele godine u FOKUSU, kao i u OKRUŽENJU koje će vas razumeti i podržavati ali i u kom ćete vi biti dragocen podsticaj i inspiracija drugima.\nINVESTICIJA U VAŠ NAPREDAK\nPuna cena ove jedogodišnje edukacije iznosi 848 EUR ali s obzirom da ste voljni da se radu na svim aspektima vašeg života posvetite tokom cele školske godine, kao vid dodatne Sinišine podrške imamo sjajnu vest za vas. Ukoliko se odlučite da cele godine budete deo sjajne grupe ljudi koja želi da napreduje i da se razvija, vi ćete investirati novac samo u vikend treninge obuhvaćene programom a svih 9 predavanja iz ove edukacije dobijate potpuno BESPLATNO. Verujemo da je to vredan i veoma dragocen poklon.\nDakle, za vas najposvećenije cena ove jednogodišnje edukacije iznosiće samo 733 EUR. Dodatna pogodnost koju vam odobravamo je i plaćanje ovog iznosa na 7 mesečnih rata. Prijavite se na vreme jer je broj mesta ograničen. Prednost imaju najbrži.\nSve što je potrebno da uradite je da popunite prijavu i neko iz tima će vam ukoliko još ima mesta proslediti sve neophodne podatke o načinu uplate, ratama i svim dodatnim informacijama. Takođe, ukoliko imate neke nedoumice možete nam pisati na info@sinisaubovic.com ili nas pozvati na 0649223473 radnim danima od 10-16h.\nAko ste pohađali neki od gore navedenih programa i imate dilemu da li da se prijavite jer ste već jednom prošli kroz neki od procesa, iz iskustva ogromnog broja ljudi koji su u više navrata ponavljali radionice i treninge želimo da znate da će svaki ovaj program u fazi ponovnog prolaska biti potpuno drugačiji jer vi više niste ono što se bili tada.\nUkoliko imate bilo kakvo pitanje ili nedoumicu, budite slobodni da nam pišete na mejl: info@sinisaubovic.com. Tu smo za sva vaša pitanja.\nNemojte da propustite ovu fantastičnu priliku i budite među prvima koji će proći kroz ovaj program JEDNOGODIŠNJE EDUKACIJE. Više informacija o treninzima obuhvaćenim ovom jedinstvenom edukacijom možete da pronađete na Početnoj strani ovog sajta ili u sekciji Događaji.


02-04-2020 17:07 Srbija Ekonomija\nViše puta objašnjavano je najstarijim sugrađanima kako mogu da podignu penziju, ili novac sa računa i ko to može da uradi umesto njih. Pojašnjavamo zbog čega je iznos ograničen na 80.000 dinara. Viceguvernerka Dragana Stanić rekla je da nije reč o ograničenju nego o novoj mogućnosti. S obzirom da je reč o jednoj relaksiranijoj proceduri, bilo je potrebno da se uvede iz bezbednosnih razloga i određeni limit na iznos, istakla je Stanićeva.\nBankomat (Foto: Pixabay)\nNarodna banka Srbije odlučila je da olakša isplate novca sa dinarskih i deviznih računa građanima životne dobi 65 i više godina tokom trajanja zabrane kretanja na javim mestima, tako što će, uz jednokratno ovlašćenje koje ne mora da bude overeno, moći da im se isplati u jednoj banci najviše do 80.000 dinara, kako bi se umanjio rizik od prevara.\nGostujući u Jutarnjem dnevniku, viceguverner Narodne banke Srbije Dragana Stanić rekla je da nije reč o ograničenju već o tome da je sada licima starijim od 65 godina data nova mogućnost koju u redovnim okolnostima nema niko.\n"Dakle, vi kada u redovnima okolnostima želite da ovlastite nekog da raspolaže sredstvima sa vašeg računa, vi ćete otići u banku sa tim licem i uz prisustvo službenika banke i ličnim dokumetima jednog i drugog lica dati ovašćenje tom licu za raspolaganje sredstvima sa vašeg računa ili ćete otići kod javnog beležnika i tamo uz overeno punomoćje ovlastiti to lice da može da podiže novac sa vašeg računa", rekla je Stanićeva.\nPrema njenim rečima, sada je urađeno to da bi se građanima starijim od 65 godina omogućilo da na vrlo jednostavan način dođu do svog novca i raspolažu njime.\nNBS je pre dva dana propisala instrukciju kojom je bankama naloženo da moraju tim licima omogućiti dva vrlo jednostavna postupka.\nPrvi postupak je davanje jednokratnog ovlašćenja - ono je propisano kao prilog u samoj instrukciji.\nGrađani ne moraju da koriste taj obrazac, isto tako mogu da koriste obrazac koji je banka u tu svrhu pripremila, ali ne moraju ni taj obrazac ukoliko ne žele. Kaže da je to bilojedno od čestih pitanja.\n"Treća i najčešća opcija mogu kod kuće svojeručno po uzoru na taj obrazac da sačine kod kuće ovlašćenja da navedu svoje lične podatke, koga ovlašćuju, do kog iznosa da podigne novčana sredstva i da na takav način sa čitko napisanim ovlašćenjem to lice dođe u banku sa ličnim dokumentima i samog ovlastioca i punomoćnika i da u banci podigne novac", kaže Stanićeva.\nSmatra da je procedura vrlo jednostavna i samim tim nosi određene rizike. Kako bi se evetnualni rizik od mogućih zloupotreba sveo na minimum, pored penzije omogućeno je da se sa tekućih, deviznih, štednih računa podigne mesečno na ovaj način i do 80.000 dinara, objasnila je ona.\nViceguverner Narodne banke Srbije Dragana Stanić (Foto: Jutjub)\nNije reč o ograničenju već o novoj mogućnosti\nNije reč o ograničenju nego o novoj mogućnosti, a s obzirom da je reč o jednoj relaksiranijoj proceduri, zbog toga je bilo potrebno da se uvede iz bezbednosnih razloga i određeni limit na iznos, ukazuje viceguvernerka.\nPrema njenim rečima, vrlo važan prethodni korak je da korisnik pozove banku, da se opredeli da kaže - želim da novac podignem ili putem ovlašćenja ili putem dostave na kućnu adresu - banka nakon toga ima obavezu da pozove korisnika putem komunikacionog kanala, telefona koji je ostavljen kod nje prilikom otvaranja računa, da proveri da li je reč o tom licu i nakon toga banka kreće u dalje postupke.\nGovoreći o tome kako teče dostava na kućnu adresu, Stanićeva kaže da je u početku bilo malih nedoumica ali je vrlo brzo taj postupak ustanovljen i stvari se odbijaju nesmetano.\nGovoreći o zamerkama klijenata, Stanićeva kaže da se banke neće oglušiti o instrukciju NBS.\nIstiče da je bilo je pitanja koja su rešene ovom instrukcijom. "Prva instrukcija se odnosila samo na isplatu penzija, ovaj dodatni iznos do 80.000 dinara je nešto dodatno - i sva ta pitanja su rešena", rekla je Stanićeva.\nO reizdavanju kartica\nViceguvernerka kaže da je rešeno i pitanje reizdavanja kartica, tako da sada i lica ispod 65 godina mogu po istoj ovoj proceduri da dobiju novu karticu.\n"Ukoliko banka lice ne pozove, ne dostavi mu na kućnu adresu putem preporučene pošiljke reizdatu karticu, ona je u obavezi da pozove korisnika i da ga pita da li želi da mu se kartica dostavi na kućnu adresu putem pošiljke ili će nekog da ovlasti da dođe u banku i uzme karticu i pin", rekla je viceguvernerka.\nKod reizdavanja, ovaj postupak se odnosi i na lica ispod 65 godina, napominje Stanićeva i dodaje da ta lica ne moraju da izađu iz kuće ukoliko žele da neko to obavi umesto njih a može da im se dostavi i na kuću.\n"Iznos od 80.000 dinara se nikako ne odnosi na podizanje novca sa bankomata", zaključila je Stanićeva.\nŠta će se dešavati sa evrom i koje grane privrede će biti manje pogođene saznajte OVDE.


Mentalne bolesti i roditeljstvo: 8 saveta - Psihocentrala\nMentalne bolesti i roditeljstvo: 8 saveta\nAko vam određene aktivnosti stvaraju anksioznost, izbegavajte ih. Ako vam je lakše i bolje se osećate preko radnih dana nego vikendom onda posvetite te dane svojoj deci.\nRoditeljstvo je već samo po sebi teško bez obzira na sve. Zahteva da ,,savršeno” balansirate između svojih potreba i potreba dece, da na najbolji mogući način planirate svoje vreme, da imate dovoljno resursa i da uvek budete tu za svoju porodicu.\nMeđutim, kada se roditelj bori sa nekom mentalnom ili hroničnom bolešću, dijabetesom, rakom, ili nečim drugim, sve ovo postaje duplo teže. Prosto, postoje trenuci kada roditeljstvo pada u drugi plan zbog nemogućnosti da mu se posvetite, ali to ne znači da ne možete da imate zdravu i srećnu porodicu.\nRoditelji koji pate od neke mentalne bolesti se neretko suočavaju sa manjkom energije, problemima sa spavanjem, koncentracijom i pažnjom, iritabilnošću i čestim promenama raspoloženja. Sve ovo može da dovede do toga da on ili ona postanu manje ,,dostupni” svojoj deci.\nIstraživanja su pokazala da majke koje se bore sa depresijom komuniciraju sa decom na manje aktivan način što može da utiče na to da dete kasni sa razvojem u govoru, emocionalnim razvojem i zrelošću. Deca, sa druge strane, se mogu osetiti usamljeno, zbunjeno i mogu da krive sebe za sve što se dešava.\nTakođe, veliki problem roditeljima koji se suočavaju sa nekom mentalnom bolešću je zapravo stigma. Društvo u kojem živimo većinski ima negativan stav i uverenja kada su u pitanju mentalne bolesti, te nekim roditeljima može delovati neprihvatljivo da potraže stručnu pomoć. Društvo nameće teret da u svakom trenutku morate biti ,,savršen roditelj” što samo dodatno pogoršava pritisak koji većina roditelja već oseća.\nU daljem tekstu vam nudimo 8 saveta kako da izbalansirate roditeljstvo i činjenicu da patite od neke mentalne bolesti.\n1. Fokusirajte se na celu porodicu.\nMentalno zdravlje jednog člana porodice u isto vreme postaje i mentalno zdravlje svih. Stoga, pazite jedno na drugo i na svoju decu i obratite pažnju ako deca krenu da ispoljavaju neki od simptoma bilo kakve bolesti ili poremećaja. Istraživanja su pokazala da deca čiji roditelji pate od neke mentalne bolesti imaju veće šanse da i ona sama obole.\n2. Potražite stručnu pomoć.\nKoliko god vam možda bilo teško da se obratite stručnom licu, uradite to zarad svoje dece i porodice, ako ne zbog sebe. Imajte na umu da je traženje pomoći kada vam je ona neophodna znak snage a ne slabosti.\n3. Družite se sa dragim ljudima.\nPatiti od neke mentalne bolesti vas može izolovati od drugih. Međutim, izolacija nije dobra ni za vas ni za vašu decu. Živeti u podržavajućoj sredini i biti okružen ljudima kojima je stalo je ključno ne samo za vas nego i za vašu decu. Družite se sa ljudima koji razumeju šta se dešava, poštuju vaše potrebe i potrebe vaše porodice. Dobro je da dete raste sa osećajem da postoje i drugi na koje može da računa.\nRazmislite o tome kakva je priroda vaše bolesti i kako vas tera da se osećate i ponašate. Napravite plan unapred da, kada niste baš svoji, možete da kažete svom partneru da se pobrine za decu ili da obrati malo više pažnje na njih. Ovo može biti veoma korisno u slučaju da je mentalna bolest toliko ozbiljna da vam potencijalno treba i hospitalizacija. Isplanirajte, ako se to desi, sa kim će deca ostati i kako će vaša porodica funkcionisati za vreme tog perioda.\n5. Upišite decu na vannastavne aktivnosti.\nIako ovo može biti teško uklopiti u vaš raspored ili raspored vašeg partnera, upisivanje dece na vannastavne aktivnosti je korisno za njihov razvoj i za suočavanje sa situacijama koje se dešavaju kod kuće. Na ovaj način, bilo da je u pitanju sport ili neka kreativna aktivnost, deca mogu da se druže i da se povežu sa svojim vršnjacima i drugim odraslim.\n6. Brinite o sebi.\nAko se iz bilo kog razloga ne osećate dobro, obratite se odmah stručnom licu koje vas prati. Ako ste previše depresivni da izađete iz kreveta, ili prosto ne možete da svojoj deci pružite najbolju verziju sebe, onda nemojte. Ne terajte se da radite nešto što vam u tom trenutku ne prija ili što prosto ne možete jer to sigurno neće doneti dobro ni vama ni njima.\n7. Posvetite najbolje vreme deci.\nAko vam određene aktivnosti stvaraju anksioznost, izbegavajte ih. Ako vam je lakše i bolje se osećate preko radnih dana nego vikendom, onda posvetite te dane svojoj deci. Ako patite od depresije, biće dana kada ništa ne ide kako treba, kada se osećate kao da ste najgori otac ili majka na svetu, i imaćete osećaj kao da se to nikada neće promeniti. Ali probajte da budete nežni prema sebi i da ponavljate kako je to samo deo vaše bolesti, da ćete biti bolje, i da taj osećaj neće večno trajati. Stoga, planirajte određene aktivnosti u odnosu na to kako se osećate i pravite raspored misleći i na svoju bolest.\n8. Napravite vreme za hobije.\nKada imate neku mentalnu bolest i pritom ste i roditelj, ovo može da vas odvuče od aktivnosti u kojima ste nekada uživali. Setite se šta je to što vam je donosilo radost – vežbanje, kreativne aktivnosti, putovanja, učenje stranog jezika, šta god da vam prija. Posvetite neko vreme isključivo sebi, a, ako se tako osećate, možete pozvati decu i partnera da vam se pridruže i da na taj način, to postane porodična aktivnost.\nKao što smo već spomenuli, patiti od mentalne bolesti i truditi se da budete ,,savršen” roditelj može da bude veoma zahtevno. Pre svega imajte na umu da ako ste vi dobro, onda će biti i vaša deca. Obratite se stručnom licu čim primetite prve simptome bilo koje mentalne bolesti, i nemojte obraćati pažnju na to šta drugi misle. Neka vam vaše i zdravlje vaše porodice budu na prvom mestu.\nPrethodni tekstSaveti za odmor kada opuštanje deluje nemoguće\nSledeći tekst8 znakova da vaša veza ne ide u dobrom smeru


Sarajevo: Zatražen pritvor za braću Numanović iz Sandžaka: U bijegu povrijedili policajce, drogu bacili u rijeku – Sandzaklive najnovije vijesti iz Sandžaka\nSarajevo: Zatražen pritvor za braću Numanović iz Sandžaka: U bijegu povrijedili policajce, drogu bacili u rijeku\nobjavio sandzaklive 15. Januara 2022., 15:38\nPostupajući tužilac Tužilaštva Kantona Sarajevo uputio je prijedlog za određivanje pritvora braći Fuadu i Nihadu Numanoviću koje su 10. januara uhapsili pripadnici FUP-a zbog napada na policajce, oštećenje njihovog vozila i nedozvoljene proizvodnje i stavljanja u promet opojnih droga, potvrđeno je za portal “Avaza” iz Tužilaštva KS. Kako nezvanično saznajemo radi se o braći koja suporijeklom iz Prijepolja, takođe još počinioca ima iz ovog sandžačkog grada.\nNumanovići su uhapšeni u policijskoj akciji “Trag”, a nakon što su poslije potjere vozilom sletjeli s ceste u Iliajšu.\nSletjeli vozilom s ceste\nNa jasna upozorenja policijskih službenika, braća su se oglušila, te su nastavili da se ubrzano kreću u pravcu policijskih službenika, tom prilikom su lakše povrijedili jednog policijskog službenika i izazvali oštećenja na službenom motornom vozilu.\nPrilikom bijega, Numanovići su u rijeku Bosnu odbacili kesu sa materijom za koju se sumnja da se radi o opojnoj drogi amfetamin, mobilne telefone, te druge predmete koji se mogu dovesti u vezu sa izvršenjem ovog krivičnog djela.\nUhapšeni su nakon policijske potjere, te slijetanja sa puta usljed neprilagođene i brze vožnje na lokalitetu općine Ilijaš. Istražiteljima FUP-a priznali su da su odbacili dva kilograma droge.\nBraća su dobro poznata policiji upravo po preprodaji droge u Kantonu Sarajevo, te su zbog toga više puta hapšeni u raznim akcijama.\nDroga i oružje zaplijenjeno 2009. godine\nFoto: Avaz Arhiva\nKantonalni sud u Sarajevu 2019. godine osudio je Fuada Numanovića, njegovu braću i saradnike na ukupno 24 godine i šest mjeseci zatvora jer su se kao organizovana grupa bavili neovlaštenom proizvodnjom i prodajom droge.\nFuad Numanović, kao organizator, osuđen je na četiri godine i dva mjeseca zatvora, njegova braća Nihad na tri godine i 10 mjeseci, a Nijaz na dvije godine i 10 mjeseci zatvora. Saradnici Adnana Balićevac i Haris Bašalić osuđeni su na po tri godine i 10 mjeseci zatvora, Ahmed Halilović i Rahman Suljemani na po dvije i po godine i Dino Ajanović na godinu i dva mjeseca zatvora.\nSmiksani krek i kokain\nU periodu od jula 2016. godine pa sve do decembra 2016. godine na području Kantona Sarajevo Fuad Numanović je organizovao grupu kojoj su pristupili ostali s namjerom vršenja neovlaštene nabavke i prodaje opojnih droga amfetamin, heroin, kokain i kanabis.\nFuad i Nihad Numanović uhapšeni su i 2009. godine sa još tri osobe u akciji MUP KS te je pronađeno 2,5 kilograma droge (smiksanog kreka, kokaina i amfetamina) vrijedne oko 50.000 eura. Kod Fuada Numanovića policija je pronašla marihuanu, novac, 25 metaka raznog kalibra, dok su od njegovog brata Nihada oduzeta tri paketića marihuane, novac, dva mobitela i puškomitraljez.\nSaudijska Arabija više ne dopušta ženama da posjećuju Poslanikov mezar\nZa vjerske zajednice 1,5 miliona dinara\nGurnut u rijeku, pronađen leš, crne patike, djevojka u bijelom……HronikaU istrazi misterioznog nestanka Splićanina Mateja Periša (27), koja zanima čitav naš region otkad je nestao u drugom satu 31. decembra, po iznena…\nVelika zaplijena droge u Srbiji, uhapšen i SANDŽAKLIJA: MUP i SBPOK otkrili oko …HronikaIntenzivnim operativnim radom, pripadnici Ministarstva unutrašnjih poslova, SBPOK-a, u saradnji sa Tužilaštvom za organizovani kriminal i Posebnim ode…


OŠ ,,Ivan Gundulić", Beograd, septembar 2016. - Propolisbooks\nOŠ ,,Ivan Gundulić”, Beograd, septembar 2016.\nU Osnovnoj školi ,,Ivan Gundulić“ bibliotekarka ima divno i nesvakidašnje ime. Zove se Jagoda i poznajemo je već dugo, i uvek volimo da se ponovo vratimo njenim malim čitaocima. Trećaci i četvrtaci su se družili sa nama jednog sunčanog septembarskog jutra, a u goste im je došao Deda u bekstvu Dejvida Valijamsa. Pričali smo o letenju, o Muzeju vazduhoplovstva u Surčinu, o Muzeju Madam Tiso u Londonu, o zaboravnim bakama i dekama i o sijaset drugih lepih stvari, a ponajviše o značaju čitanja.


15.09. - Filip Xavi i Dno Mora ove subote u Štabu Pogon\nsep 11 2018\t/\nRezident kluba Drugstore Filip Xavi i Nikola Marinković (Dno Mora) 15. septembra stižu u Štab Pogon. Slušamo ih u klubu ove subote od 22 sata.\nDno Mora jedan je od pseudonima di-džeja i producenta rodom iz Pančeva - Nikole Marinkovića. Muzikom se bavi od malih nogu, a producira i pušta tehno od 2012. godine, kada je na scenu stupio kao pann+onn - izdanjem na belgijskoj etiketi Ante Rasa. Nakon toga su usledila samostalna izdanja i učešća na kompilacijama za etikete iz Rusije, Srbije, BiH... Njegov stil karakteriše dovoljno energije za neobuzdani ples.\nViše informacija o događaju može se pronaći na Fejsbuku.\nMore in this category: « 22.09. - Aćim i Rajko u Štab Pogonu\t21.09. - Ovih pet di-džejeva slušaćemo na Ultimate Birthday Bash žurci u Štab pogonu »


Završen parking u centru grada - www.025.rs\nwww.025.rs / SOMBOR / DRUŠTVO / Završen parking u centru grada\nJKP „PROSTOR“ Sombor, kao preduzeće koje vrši stručno tehnički nadzor nad izvođenjem radova na održavanju puteva i ulica u Gradu Somboru ističe da su radovi na saniranju i rekonstrukciji postojećeg parking prostora u ulici Venac vojvode Radomira Putnika preko puta Doma VS, privedeni kraju.\nNaime, postojeći parking prostor kompletno je rekonstruisan. Radovi koji su se odvijali, podrazumevali su radove na rušenju postojeće zasvođene atmosferske kanalizacije i postavaljanje novih PVC cevi sa izradom revizionih šahti sa rešetkama za prihvat atmosferskih voda.\nTakođe, sanirana su tri inače ruinirana šahta sa nabavkom novih poklopaca za iste. Postavljeni su ivičnjaci i izrađena trotoarska staza, fizički odvojena od postojećih prostora za parkiranje.\n„Poništen“ je jedan ulaz na parking pored semafora radi bezbednijeg odvijanja saobraćaja.\nParking prostor ukupne površine preko 800m2, (parking + trotoarska staza) presvučen je novom asfaltnom masom u dva sloja. Horizontalna signalizacija jasno obeležava i izdvaja 21 parking mesto od kojih je 5 namenjeno za vozila taxi službe.\nZavršetkom ovih radova građani Sombora i mnogobrojni posetioci, dobili su zasluženo potpuno rekonstruisan parking prostor u samom centru grada.\nJKP „PROSTOR“ Sombor, nastavlja s realizacijom usvojenog plana održavanja ulica na teritoriji Grada Sombora, prema postavljenim prioritetima – navodi se u dopisu JKP Prostor.\nTags: Aktivnosti JKP Prostor, JKP Prostor, Završeni radovi na parkingu u centru grada


Maka prah organski Nerafinisano bundevino ulje\nSuplementi (dodaci ishrani) Za Imunitet Za zdravlje bubrega i bešike\nPeruanska čarobna maka vraća celokupan organizam u prirodnu ravnotežu. Podižući nivo energije i izdržljivosti organizma, oslobađa telo od hroničnog umora. Najpoznatija je po tome što pomaže u uspostavljanju hormonske ravnoteže, tj. doprinosi regulaciji izlučivanja hormona (polnih i endokrinih žlezda) i održava njihov nivo optimalnim. Čarobna maka sadrži prirodne supstance koje stimulišu hipofizu i hipotalamus, koji sa svoje strane učestvuju regulaciji rada jajnika, bubrežnih kanala, testisa, štitaste žlezde i pankreasa. Svakodnevnim, redovnim korišćenjem čarobne make na prirodan način dolazi do obnavljanja energije i poboljšanja rada endokrinog i reproduktivnog sistema.\nProizvodjac/Uvoznik: Dakar doo Zemlja porekla: Peru Organski proizvod: DA


TURISTIČKA PONUDA TREBINjA PREDSTAVLjENA U LjUBLjANI - Туристичка организација Града Требиња\nTURISTIČKA PONUDA TREBINjA PREDSTAVLjENA U LjUBLjANI\nJU Turistička organizacija Grada Trebinja u saradnji sa Turističko – rekreativnim centrom “Grad sunca” predstavila je turističku ponudu Trebinja u okviru Međunarodnog sajma turizma – “30th Natour Alpe-Adria tourism fair”, koji je održan u periodu 30.01 – 02.02. 2019. godine u Ljubljani.\nBio je ovo prvi direktni nastup predstavnika turističke industrije Trebinja na tržištu Republike Slovenije, a isti je realizovan u okviru promotivnog štanda Turističke organizacije Republike Srpske (TORS).\nTuristička ponuda Trebinja i nosici turističke ponude, poslovni i privredni subjekti koji se bave pružanjem usluga u turizmu sa posebnim naglaskom na aktivni odmor, aktivnosti u prirodi i avanturizam, te turističko – sportsku ponudu i sadržaje za rekreativce koje nudi “Grad sunca” predstavljena je velikom broju posjetilaca sajma, predstavnicima turističkih subjekata, inostranim turističkim agencijama i tur-operaterima, zaposlenicima u turističkoj industriji, široj stručnoj javnosti i predstavnicima medija Republike Slovenije i Regiona.\nOva značajna turistička smotra bila je i prilika da se dodatno učvrsti postojeća saradnja, te uspostave novi kontakti, veze i konekcije sa turističkim agencijama i turoperaterima koje posluju na regionalnom turističkom tržištu, pa se s pravom može očekivati da predstojeća turistička sezona bude izuzetno dobra kada su u pitanju individualne i grupne turističke posjete Trebinju, a posebno nastavak trenda uvećanja priliva turista koji se bilježi od strane turista iz Republike Slovenije.\n← U TREBINjU TOKOM 2018. GODINE EVIDENTIRANI TURISTI IZ 90 ZEMALjA SVIJETA\nTURISTIČKA ORGANIZACIJA NA SAJMU TURIZMA U BEOGRADU →


Centrotrans traži javnu raspravu o radu Ministarstva saobraćaja – SARAJEVO.co.ba\nObjavljeno 19. 05. 2010 19. 05. 2010 od sarajevo.co.ba\nCentrotrans traži javnu raspravu o radu Ministarstva saobraćaja\nDirektor kompanije “Centrotrans-Eurolines” Safudin Čengić kazao je da je farsa informacija da je Ministarstvo saobraćaja Kantona Sarajevo omogućilo svim javnim prijevoznicima da se kandidiraju za usklađivanje i registraciju novih redova vožnje na više linija.\n“To je farsa i nezakonit akt koji je neprovodiv. Oni su svjesni da je neprovodiv i da će trajati narednih šest mjeseci ili godinu dana, što će ponovo dati prostora Ministarstvu da GRAS-u omogućava da samostalno radi na ovom tržištu”, izjavio je Čengić na pres-konferenciji. On je naglasio da umjesto cjelovitog Ministarstvo vrši parcijalno usklađivanje redova vožnje “za one linije koje je sud poništio”.\n“To govori da Ministarstvo priznaje da su sva rješenja praktično bila nezakonita te da ne postoji red vožnje na tim linijama”, naglasio je Čengić. Dodao je da Ministarstvo u jednom dijelu primjenjuje federalni pravilnik, a u drugom kantonalni.\nNazad Teatarfest: Krug\nNaprijed Danas počinju Dani Sarajeva u Beogradu


05:24 24 Septembar 2020\nFederika Mogerini izjavila je da je za dve godine grupa „Stratkom“ raskrinkala više od 3.000 pokušaja dezinformacija od strane Rusije. To zvuči veoma lepo, ali oni koje su proučavali te podatke kažu da u njima nema ništa konkretno. Same po sebi izjave o lažnim vestima su - lažna vest, kaže Dmitrij Kulikov, stručnjak za politički menadžment.\nAko će sa 274.000 dolara da se utiče na američke izbore, onda svaka čast tome ko je napravio tu kampanju. Pa sa tom cifrom ne može da se utiče ni na izbore na Novom Beogradu, tvrdi Zdravko Janković, stručnjak za IT.\nTelevizija RT odgovorila je na optužbe američkog kongresmena Erika Suolela da se taj medij bavi širenjem neistina saopštivši da su takve tvrdnje čista laž.


Danas je Međunarodni dan babica - Hronika.ba\nMeđunarodni dan babica 5. maj, ustanovila je 1992. godine Internacionalna konfederacija babica.\nJedan od najljepših i najvažnijih trenutaka u životu većine žena je dan kada na svijet donese novi život, a jedino babica ima tu privilegiju da pomogne majkama da u tom značajnom trenutku na svijet donese svoje čedo.\nInteresantno je podatak da je u JU Bolnica Travnik i pored aktuelne pandemije i smanjenog obima aktivnosti na svim odjelima na Ginekološko-porođajnom odjelu više posla.\n-Kada je u pitanju Ginekološko – porođajna služba, interesantno je da je povećan broj poroda. Uz svu ovu situaciju oko Covida-19, na Ginekološkom odjelu imamo povećanu aktivnost. Broj poroda je za 20 posto veći u odnosu na prošlu godinu – kazao je prim. dr. Mirsad Granov, direktor Bolnice Travnik.\nMeđunarodni dan babica 5. maj, ustanovila je 1992. godine Internacionalna konfederacija babica. Prema određenim podacima, 1900. godine u Berlinu je održana konferencija kojoj je prisustvovalo preko 1.000 babica, što je značajno sa aspekta vremenskog perioda u kojem nije bilo telefona, kompjutera, kreditnih kartica, aviona i drugih sredstava komunikacije.\nGrupa babica iz Evrope, uglavnom iz Antverpena u Belgiji, inicirala je 1919. godine formiranje Internacionalne konfederacije babica /ICM/. Danas ICM ima više od 90 članica iz preko 80 zemalja. Međunarodni dan babica je podrška babicama svijeta da slave babičanstvo kao profesiju.\nPrethodni članakMinistarstvo privrede SBK objavilo javni poziv za dodjelu finansijskih sredstava\nNaredni članakIz UPFBiH pozivaju banke da ne povaćavaju kamate privrednim društvima


Ministar Dačić sa ambasadorom Mančangom o odnosima Srbije i Kine\nPrvi potpredsednik Vlade Srbije i ministar spoljnih poslova Ivica Dačić je primio juče ambasadora Kine u Beogradu, Li Mančanga.\nPrvi potpredsednik Vlade Srbije i ministar spoljnih poslova Ivica Dačić je primio juče ambasadora Kine u Beogradu, Li Mančanga. Obostrano je istaknuto zadovoljstvo rezultatima nedavne posete predsednika Republike Srbije Tomislava Nikolića Kini. Razgovarano je o produbljivanju i jačanju bilateralnih odnosa dve zemlje.\nSledeća ⇨ CIRSD panel "Kina i svet" u Pekingu\nPrethodna ⇦ Paški sir nije se dojmio Kineza, ali zato su oduševljeni Maraschinom


1335 Dana - Djordjo Šuvajlo - Serbian Bookstore Australia-Srpska Knjizara\nHome / Pisci-Authors / Djordjo Šuvajlo / 1335 Dana – Djordjo Šuvajlo\n1335 Dana – Djordjo Šuvajlo\nSKU: 978-86-6415-016-3 Categories: Biografija, Djordjo Šuvajlo, Domaći Autori Tags: Rat, War\n1335 Dana – Đorđo Šuvajlo\nNa 300 ispovednih strana reč je o doživljenoj fizičkoj i psihičkoj torturi, diskriminaciji i pogaženim ljudskim pravima. Knjigu je napisao i čitaocima predstavio Đorđo Šuvajlo, Srbin iz Sarajeva koji je 1335 dana bio zatočen u muslimanskom logoru “Silos” u mestu Tarčin, tridesetakak kilometara od Sarajeva ka Mostaru.\nŠuvajlo je uhapšen kao civil, izveden iz rodne kuće na samom početku rata, juna 1992. i sproveden u hladnu betonsku ćeliju “Silosa” iz koje će biti pušten na slobodu tek u januaru 1996, posle 1335 dana i potpisivanja Dejtonskog sporazuma.\n“Odlučio sam da zapišem da se ne zaboravi. Ovo je moja priča. Ovo je priča o 1335 dana mučenja i golgote”, zapisao je autor u uvodu knjige.\nObjašnjavajući porive da dve decenije po svom zatočeništvu, ipak nije književnik, progovori pisanom rečju, Đorđu Šuvajlo kaže da je “teran unutrašnjim nemirom odlučio da zločine zapiše i gorko (lično) iskustvo prenese potomcima”.\n“Znao sam da za mene rat nije prestao, a možda je pametnije sve ratove voditi olovkom i papirom”, izjavio je Šuvajlo.\nUpitan da li njegova knjiga može promeniti negativnu percepciju Srba, autor je odgovorio da “knjiga po sebi ne može promeniti ništa”.\n“Ali”, dodao je, “pročitana knjiga može omogućiti otpočinjanje dijaloga sa Kanađanima, Amerikancima, Australijancima i drugima s kojima već godinama žive i izbeglice iz BiH, pripadnici srpske dijaspore”.\nKnjiga “1335 dana” u Otavi je predstavljena u crkveno-školskoj opštini “Sveti Stefan” angažmanom koordinatorke kulturnih aktivnosti Srpskog festivala Snežane Jakšić.\nKnjigu je izdao Savez logoraša RS u Australiji, štampana je na srpskom jeziku u Sidneju (izdanje na engleskom je u pripremi) i registrovana u Nacionalnoj biblioteci Australije.\nDo izbijanja rata u BiH i odvođenja u logor Đorđo Šuvajlo (53) radio je kao komercijalista u Sarajevu. Po prestanku rata, u Australiji okuplja porodicu s kojom tamo i danas živi, uključujući dve kćerke-diplomce australijskih univerziteta.\nYou're viewing: 1335 Dana – Djordjo Šuvajlo $20.00


Muzika « MUZIČKO STVARALAŠTVO I IZVOĐAŠTVO SRBA « Izvođači I « Nada Vodeničar (1936)\nAutor Tema: Nada Vodeničar (1936) (Pročitano 8401 puta)\n« poslato: Februar 05, 2011, 06:47:40 pm »\n(Ratari kod Paraćina, 29.12.1936)\nKao što ste do sada i navikli, u "Portretu" Muzičke pletenice predstavljamo prvu generaciju radijskih pevača. Jedna od pripadnica te generacije je i Nada Vodeničar, koja je plenila svojim mekim i toplim sopranom. Najčešće je pevala vojvođanske pesme u pratnji fantastičnog Janike Balaža, ali je vrlo često nastupala i uz orkestar velikog Vlastimira Pavlovića Carevca.\nRođena je 29. decembra 1936. godine u okolini Paraćina. Posle rata njena porodica se preselila u Sakule. Budući da su njeni roditelji po službi bili učitelji, zbog potrebe službe su se preselili u Mokrinj, jedno od tada najvećih sela u Vojvodini. Tamo su vodili i hor i dramsku sekciju, i upravo tako je i Nada uz oca počela da uči pevanje. Već 1949. godine u Mokrinju ima prvi kontakt sa radijskim pevačima, da bi 1955. godine položila i širu i užu audiciju. U Radio Beogradu kod, kako ona voli da kaže, čika Cara.\nParalelno sa pevanjem uspešno je studirala književnost.\nIako je već pevala na programu Radio Beograda, morala je da polaže audiciju u Radio Novom Sadu, gde je snimila preko 100 pesama, uglavnom uz tamburaški orkestar Janike Balaža.\nPevala je sve do 1969. godine, kada se zaposlila kao novinar u listu "Ekonomski pregled", kasnije "Ekonomist", prateći agrar.\n... Njene pesme ponovo se mogu čuti na programu Radio Beograda, na šta je ona vrlo ponosna i žali što njeni roditelji to ne mogu čuti, jer je za njih Radio Beograd bio i ostao sinonim kvaliteta.\nIz Beograda tim Muzičke pletenice obreo se u Banatskom selu Crepaja u nameri da u "Portretu" predstavi inetrpretatorku vojvođanske i starogradske muzike, koja poseduje jedan od najtoplijih soprana.\nNada Vodeničar, dugogodišnji novinar "Ekonomske politike" i "Ekonomista", značajno je ime prve posleratne generacije radio-pevača. U poslednjem telefonskom razgovoru koji smo vodili skromno je prokomentarisala: "Samo mi je žao da me moji pokojni roditelji neće čuti kako posle toliko godina ponovo pevam na Radio Beogradu." RTS\nNada Vodeničar sa singl omota "Zelena livada" | diskos EDK-5103 | 27.09.1966.\n« Odgovor #1 poslato: Februar 05, 2011, 06:47:58 pm »\nNADA VODENIČAR RADOJČIĆ — DISKOGRAFIJA\n1966. Zelena livada | diskos EDK-5103 | 27.09.1966.\n01. Zelena livada (S. Pantelić — M. Milutinović)\n02. Kad pogledam preko kola (S. Pantelić — M. Milutinović)\n03. Jesen ide (S. Pantelić — M. Milutinović)\n04. Tek što mesec zađe (S. Pantelić — M. Milutinović)\nuz pratnju ansambla Svetozara Pantelića\n« Odgovor #2 poslato: Februar 05, 2011, 06:48:16 pm »\nNAŠA GOŠĆA: NADA VODENIČAR, NOVINAR I RADIO-PEVAČ\nNEMA VIŠE BEĆARCA U MOME SOKAKU\nNada Vodeničar živi skoro čitav život u Crepaji. Po zvanju je profesor književnosti, po zanimanju novinar, ali njena najveća ljubav je vojvođanska srpska narodna pesma. I to ista ona pesma, koje smo se, svesno ili ne, odrekli i zaboravili je. Stariji je znaju kao vrsnog interpretatora vojvođanske pesme, a mlađi kao novinara nedeljnika "Ekonomist".\nN. VODENIČAR: Bilo je to veoma davno, krajem 1936. godine, kada sam se rodila, pa su roditelji pevali i radovali se svojoj kćeri. Oni su bili užitelji i uvek se pevalo u kući. Još kao devojčurak sam nastupala na priredbama u osnovnoj školi i kasnije. U Mokrinu na priredbi radio-pevača imala sam čast da prvi put nastupim i to je za mene bila velika stvar. Kasnije se sve desilo slučajno. Otišla sam u Beograd na studije, Mija Krnjevac me je čuo i pozvao na audiciju za Radio Beograd, gde sam napravila prve korake kao pevač. Bilo je to u jesen 1956, ali sam tek 11. maja 1958. imala svoju prvu emisiju s Jovanom Miloševićem, duetom Živka Milošević i Lela Aleksić i naravno s Vlastimirom Pavlovićem Carevcem, "čika-Carem", i njegovim Narodnim orkestrom.\nN. VODENIČAR: Tek 1960. sam pošela da snimam za Radio Novi Sad, zahvaljujući tome što je čika Sava Vukosavljev, učitelj, aranžer i dirigent Tamburaškog orkestra Radio Novog Sada, sreo moga tatu, učitelja, i prekorio ga zato što mu ćerka peva u Beogradu, a ne u Novom Sadu. Tako sam ja otišla, a saradnja s Radio Novim Sadom trajala je do 1976, kada su oni prestali da me pozivaju. Verovatno su imali veliki broj pevača interpretatora vojvošanske pesme. Ovo govorim s ironijom, jer mislim da su mnogo doprineli da se srpska narodna pesma iz Vojvodine jednostavno izgubi u narodu. Ja živim u Crepaji, a nema bećarca u mojoj Crepaji, nema "Sjaj, meseče, večeras" u mojoj Crepaji, i moji Crepajci se uopšte ne vesele uz ove pesme, nego ima nekih drugih, koje i ne pratim. Ali tek pred zoru, kada im proradi ona krv južnobanatska, kreću s našim pesmama.\nN. VODENIČAR: Znate, kada uđete u studio, noge vam se odseku i nije baš prijatno kada znate da vas sluša mnogo, mnogo sveta. Ja sam prisustvovala tim živim emisijama, ali nisam pevala, nas su pripremali, a mi smo dolazili i slušali. U to vreme pevalo se na kvalitet, ne na kvantitet. Pevač je pevao pesme svog porekla, 15-20 pesama, i to je bila njegova uža specijalnost. Nije se išlo na sve "sve čika Car" nije dozvoljavao. Na Radio Novom Sadu sam zatekla briljantnog Janiku Balaša i 17 tamburaša, s kojima sam nastupala na turnejama i snimila 50-60 trajnih snimaka. Na pločama ima malo mojih snimaka; šetiri male ploče i nekoliko velikih s više pevača zajedno.\nN. VODENIČAR: Skoro sam bila s kolegama u restoranu i malo pevala, a ljudi su se čudili zašto sam ostavila pevanje. Pa, jednostavno, bavim se analitičkim novinarstvom, koje zahteva celog čoveka, a pevanje i dalje negujem. Rado bih ja danas zapevala, samo kada bih imala uslova. Nadam se da ćete vi, Pančevci, napraviti ponovo Veliki tamburaški orkestar Radio Pančeva, koji je rasformiran 1999. godine. To je prava šteta. Napravite ga, pa da mi počnemo ponovo da pevamo naše vojvođanske pesme.\nSaša Janoš | Pančevac


Hotel Royal Lagoons Aqua Park Resort & Spa - Hurgada - Egipat - Letovanje - Turistička agencija Ponte Travel\nHurgada leto 2022 10 i 11 noci Air Srbija od 739 €\nHurgada ultra last minute 04.07. od 656 €\nHurgada specijalna ponuda 14.07. 11 noci od 800 €\nLokacija: Hotel se nalazi u novom delu Hurgade, Memši. U blizini hotela se nalaze brojne radnje, kafei i restorani. Od aerodroma je udaljen oko 3 km, a do sopstvene peščane plaže vozi shutle bus jer je hotel u drugom redu od mora na oko 2 km. Renoviran je 2016, godine Sadržaj: Hotel poseduje vodeni park, sa nekoliko tobogana, glavni restoran, nekoliko a la cart restorana, barovi, SPA centar, dečije igralište, fitness centar, bilijar, teniski teren, WiFi internet samo u lobiju i javnim delovima hotela. Smeštaj: U hotelu ima 366 soba, i svaka poseduje kupatilo, SAT TV, telefon, klima uređaj, sef, fen za kosu, mini bar, aparat za kafu i čaj, balkon. Usluga: All inclusive - sve uključeno.\nOdrasli 741 741\nI dete 2-6 421 421\nI dete 6-14 421 421\nII dete 6-14 567 567\nOdrasli 887 887\nOdrasli 811 877 858 812 812 846\nI dete 2-6 421 421 421 421 421 421\nI dete 6-14 421 421 421 421 421 421\nII dete 6-14 603 636 621 594 594 612\nOdrasli 992 1091 1058 985 985 1036\nOdrasli 846 812 812 846 797 747\nII dete 6-14 612 594 594 612 595 571\nOdrasli 1036 985 985 1036 970 896\nOdrasli 739 768 739\nI dete 2-6 421 421 421\nI dete 6-14 421 421 421\nII dete 6-14 566 581 566\nOdrasli 883 927 883\nI dete 2-6 392\nI dete 6-14 392\nII dete 6-14 524\nII dete 6-14 556\nI dete 2-6 421\nI dete 6-14 421\nII dete 6-14 606


OSM Televizija - Asteroid širok 11 kilometara ubio bi milijardu ljudi\nBrajan Tun, sa Univerziteta Kolorado, navodi da asteroid približne širine jednog kilometra može da napravi veliku štetu i uzrokuje potrese. NJegov udar oslobađa energiju jednaku 100 milijardi tona TNT-a.\nStručnjaci vjeruju da je asteroid koji je izbrisao dinosaure sa lica Zemlje bio širok između 11 i 13 kilometara.\nOn je prilikom udarca izazvao ogroman oblak prašine koji je zahvatio planetu i podstakao požare.\nKada bi kometa te veličine danas pogodila Zemlju - ubila bi milijardu ljudi, uništila vegetaciju i većinu životinja.\nČak i kada bi neki ljudi preživjeli udar, imali bi velikih problema sa pronalaskom hrane.\nAsteroid veličine zgrade od 20 spratova uništio bi sve u krugu osam kilometara od mjesta udara\nKada bi asteroid veličine kuće pogodio Zemlju brzinom od 30 hiljada milja u sekundi, uništio bi sve zgrade izgrađene od betona u krugu jednog kilometra od mjesta udara.\nNaučnici najavljju da će 26. oktobra 2028. jedan asteroid proći najbliže pored Zemlje od bilo kog asteroida do sada.\nVjeruje se da će asteroid biti širok kilometar i po i da će "putovati" brzinom od 30 hiljada milja na sat.\nKada bi udario u Zemlju, razorio bi i čitavo područje od Vašingtona do Bostona.\nNASA navodi da ne treba stvarati paniku zbog raznih asteroida, jer se trenutno radi na svemirskim misijama za njihovo preusmjeravanje.\nNamjera je da se bespilotne letjelice spuste na velike asteroide i prikupe uzorke sa njihove površine, što bi pomoglo stručnjacima da ih preusmjere iz Zemljine orbite.\nNaučnici tvrde da trenutno u orbiti nema dovoljno velikih asteroida koji bi mogli da unište našu planetu - navode naučni portali.\nJoš iz iste kategorije: « Prava krv za "Noć vještica" Tri dobitnika superdžekpota od 1,6 milijardi dolara »\nfijuk četvrtak, 14 Januar 2016 15:31 Link za komentarisanje


Trener Sparsa Marko Trbić: Praznična pauza će se odraziti na formu ekipe - Klix.ba\nTrener Sparsa Marko Trbić: Praznična pauza će se odraziti na formu ekipe\nMarko Trbić, trener seniorskog tima OKK Spars istakao je danas da će se praznična pauza sigurno odraziti na formu ekipe. I pored toga se nada da će ostvariti još jednu pobjedu uz maksimalno zalaganje svih igrača.\nDanas je održana press konferencija OKK Spars povodom 13. kola košarkaškog prvenstva BiH u kojoj će ova ekipa odmjeriti snage sa ekipom Hercegovca, te povodom utakmice sa Širokim Brijegom koja će se igrati 13. januara.\n"Što se tiče Širokog, o njima još ne razmišljamo. Oni su se pojačali u proteklom periodu i imaju visoke ambicije. Glavni cilj nam je da se dobro spremimo za nastavak prvenstva i podignemo formu. U svakom slučaju nam više odgovara što je prva utakmica protiv Bileće, jer ćemo znati u kakvom smo stanju i lakše se spremiti za ekipu Širokog“, rekao je Trbić.\nTrener juniorske ekipe Mirza Trnka se osvrnuo na kvalifikacioni turnir Eurolige koji je odigran proteklog mjeseca u Rimu i istakao da je zadovoljan postignutim rezultatima i igrom juniorskog sastava.\n"Ostaje žal zbog utakmice sa Unicajom, ipak, bez obzira na naš umor, dobro smo odigrali. Unicaja nije bolja ekipa od nas i žao nam je što ih nismo pobijedili. Utakmicu sa Bambergom smo odigrali odmorni i pobijedili sa oko 30 razlike. Postoji također velika mogućnost da dobijemo pozivnicu za završni turnir Eurolige“, rekao je Trnka.\n"Što se tiče drugog dijela sezone sigurno da će biti mnogo teže nego u prvom i bit će dosta utakmica koje će odlučivati o Ligi 6. Na sutrašnjoj utakmici neće biti lagano i ne treba očekivati spektakularnu igru. Mogu samo obećati da ćemo ostaviti srce na terenu i nadamo se da rezultat neće izostati“, rekao je igrač OKK Spars, Adi Zahiragić na danas održanoj konferenciji za medije.\nNa samom kraju press konferencije novinarima se obratio i generalni sekretar tima, Admir Sakoč, te iskoristio priliku da se zahvali svim sponzorima i prijateljima kluba na podršci u proteklom periodu.\nRiječ je o “Zlatnom sponzoru” - kompaniji BH Telecom, zatim “Srebrnom sponzoru” - Ministarstvu kulture i sporta Kantona Sarajevo, “Bronzanom sponzoru” - Opštini Centar, te “Prijateljima juniorskog tima” - kompanijama Hering i Regeneracija.


Vanja Milovanović – Centar za lični razvoj i savetovanje Kesejić\nVanja MilovanovićSandra Kesejic2019-02-13T12:25:33+00:00\nRođena sam 01.09.2002. Pohađala sam OŠ “Dositej Obradović” u kojoj sam zasluženo dobila Vukovu nagradu. Takođe sam bila i aktivan član školskog ekološkog tima. Slobodno vreme provodim čitajući knjige epske fantastike, a često gledam i njihova filmska ostvarenja.\nMladi ambasador kulture, sporta i preduzetništva 2016/2017\nVolonter Crvenog krsta Kruševac od 08.2016.\nSvetski dan hrane i Svetski dan siromšnih 2016.\nMeđunarodni dan volontera 2016.\nSvetski dan borbe protiv tuberkuloze 2017.\nDrugi Kruševački polumaraton 2017.\nSvetski dan Crvenog krsta u Kruševcu\nUspesno savladan Henkelov program Borci za održivost\nOsvojeno prvo mesto na opštinskom takmičenju iz biologije u Čitluku, 15.03.2014.\nOsvojeno drugo mesto na okružnom takmičenju iz biologije u Čitluku, 12.04.2014.\nOsvojeno prvo mesto na opštinskom takmičenju iz biologije u Kruševcu, 14.03.2015.\nOsvojeno drugo mesto na okružnom takmičenju iz biologije u Kruševcu, 26.04.2015.\nSertifikat učešća u World Water Monitoring Challenge-u\nOsvojeno drugo mesto na okružnom takmičenju iz biologije u Kruševcu, 09.04.2016.\nOsvojeno prvo mesto na opštinskom takmičenju iz srpskog jezika – Književna olimpijada u Kruševcu, 05.03.2016.\nOsvojeno prvo mesto na okružnom takmičenju iz srpskog jezika – Književna olimpijada u Kruševcu, 02.04.2016.\nOsvojeno treće mesto na republičkom takmičenju iz srpskog jezika – Književna olimpijada u Beogradu, 15.05.2016.\nBronzano priznanje na međunarodnom takmičenju iz računarske i informatičke pismenosti Dabar, u kategoriji mladi dabar\nOsvojeno prvo mesto na nagradnom konkursu Krv život znači u kategoriji literarnih radova od V do VIII razreda osnovnih škola sa teritorije grada Kruševca\nSertifikat za osvojenu nagradu u kategoriji Sprovodljivost i održivost poslovnog poduhvata kao i za uspešno završen program Kreativnog biznis inovacionog generatora i stečenog znanja iz oblasti preduzetništva i inovativnosti, u Kruševcu, 18.05.2017.\nSlike diploma su na sledećem linku: Diplome\nGostovanje na televiziji RTK\nObeležavanje Svetskog dana Crvenog krsta


Savez RVI Srpske: Ustavni sud BiH u službi bošnjačke politike\n14/02/2020 | 09:11 ⇒ 09:23 | Autor: SRNA\nSavez ratnih vojnih invalida Republike Srpske ocijenio je da je oduka Ustavnog suda BiH u vezi sa Zakonom o poljoprivrednom zemljištu neustavna i usmjerena na destabilizaciju i rušenje Srpske.\nSavez ratnih vojnih invalida SrpskeFoto: RTRS\n- Danas je na meti poljoprivredno zemljište, a sutra šuma, rijeke i druga prirodna i privredna bogatstva Srpske. To je sračunata namjera bošnjačke politike podržana od sudija u Ustavnom sudu BiH koji su se kao i uvijek do sada stavili u službu bošnjačke politike - saopšteno je iz Saveza ratnih vojnih invalida.\nSavez je dao punu podršku predsjedniku Republike Srpske Željki Cvijanović, srpskom članu Predsjedništva BiH Miloradu Dodiku, predsjedniku Narodne skupštine Nedeljku Čubriloviću i drugim zvaničnicima iz Srpske koji su jednoglasno donijeli zaključak da predstavnici Republike Srpske u institucijama BiH obustave rad na odlučivanju o bilo kojem pitanju iz nadležniosti zajedničkih institucija sve dok ne bude usvojen zakon o Ustavnom sudu BiH u kojem neće biti stranih sudija.\nIz Saveza ratnih vojnih invalida traže od srpskih poslanika u Narodnoj skupštini da na posebnoj sjednici budu jedinstveni o ovom pitanju i da zaključci u potpunosti budu sprovedeni.\n- Predlažemo da narodni poslanici na posebnoj sjednici usvoje i odluku da prestane svaka saradnja i finansiranje Suda i Tužilaštva BiH, te da predstavnici Srpske ne učestvuju u radu tih pravosudnih institucija dok ne bude donesen zakon o Sudu i Tužilaštvu BiH koji bi obezbijedio pravedno suđenje svima koji su počinili ratni zločin, a ne kao do sada da se sudi samo Srbima - naglašava se u saopštenju.\nIz Saveza ratnih vojnih invalida Srpske istakli su da je svima jasna namjera Suda i Tužilaštva BiH, koji rade po nalogu i instrukcijama političara iz bošnjačkog naroda, da Srbima bude nametnuta kolektivna odgovornost za ratne zločine, navodeći da to treba što prije zaustaviti.\nNajviši zvaničnici Srpske na sastanku održanom 12. februara zaključili su da predstavnici Republike Srpske u institucijama BiH obustave rad na odlučivanju o bilo kojem pitanju iz nadležniosti zajedničkih organa BiH dok ne bude usvojen zakon o Ustavnom sudu BiH u čijem sastavu ne bi bilo stranih sudija.\nNastavićemo gradnju auto-puta; Cilj spojiti Banjaluku i Beograd (VIDEO)\n18:54 > Pohvala SZO Klinici intenzivne njege UKC Srpske (VIDEO)\n14:57 > Dodik: Nećemo dozvoliti ugrožavanje bezbjednosti srpskog kadra u Sarajevu\n14:53 > Višković: Mirjana Parović dala neizmjeran doprinos zdravlju građana


Raspisani Izbori Za Pokrajinski Parlament\nNaslovna Društvo Raspisani izbori za pokrajinski parlament\nIštvan Pastor, foto RTV\nPredsednik vojvođanske Skupštine Ištvan Pastor je juče u 17 časova raspisao pokrajinske izbore, kao deo usaglašene opšte izborne procedure.\nTo znači da već od danas mogu da počnu izborne aktivnosti. Izbori su zakazani za 26. april. Pastor je, nakon što je potpisao odluku o raspisivanju izbora, u zgradi pokrajinskog parlamenta, podsetio da se pokrajinski izbori održavaju po proporcionalnom izbornom sistemu.\n„Pozivam građane da 26. aprila iskoriste svoje građansko pravo i daju glas po svojoj želji. Vi ste jedini koji imate pravo da odlučite ko će vas u narednom periodu da vas predstavalja u pokrajinskom parlamentu„, rekao je Pastor, prenosi RTV.\nPrethodni tekstSveti Arhip, Filimon i Afrija: Evo zbog čega danas ne treba da budete neverni


KOMENTARI - CIMET I VANILA\nMili...ca | 17.01.2017 | 22:32h | 77.243.2*.* | #20311\nDa ne bude zabune...obo je kabare...divan i raspevan..\nSmesan i neodoljiv...duhovit i nasmejan...svaka preporuka...svim zemama...i pravim muskarcima.Mpja drugarica ga je gledala tri puta o kaze da je drugaciji i aktuelan svaki put.\nTeatar Balkan Novi Pokret | 17.01.2017 | 22:25h | 91.185.10*.* | #20310\n"Cimet i vanila", je veoma atraktivna i intrigantna savremena komedija o "susretu", tri žene i tri pogleda na svet. Večita tema koja njih spaja su muškarci, muško- ženski svet i u ovom kontekstu popularne pesme 70- tih godina. Kroz prizmu muzike i pesama tog romantičarskog doba njih tri, svaka iz svog ugla, pričaju o svojim iskustvima i sebi. Tri u potpunosti različite žene spaja jedno kabaretsko veče u kojem "spontano", uz klavirsku pratnju pevaju, pričaju i nazdravljaju savremenim muškarcima.\nVeca, žena koja je u savršenom braku sa čovekom sa kojim bas na to veče kabarea slavi godišnjicu braka, priša o svom iskustvu, ženama koje su srećne u braku, majkama, jednom kućnom i porodišnom svetu u kojem preovladava harmonija i domacinski duh. Maca, stjuardesa, žena avanturističkog i neuhvatljivog duha, trostruka udavača,hvali se svojim neubičajenim načinom života i deli savete ženama kojima je to najmanje potrebno. Ceca, medicinska radnica na urologiji ,neudata, u histeriji da pronadje tog nekog savršenog šoveka za život, rastrzana izmedju prirode posla i romantičarskog pogleda na svet, priča o svojim visokim kriterijumima nesvesna da tako ne moze naći muškarca o kojem sanja.\nU prelepim haljinama njih tri pričaju o savremenim problemima današnjih žena, duhovitim opaskama zasmejavaju publiku i u formi scenskog dijaloga pevaju pesme poznate publici " Ljubav i moda", "Beograd", "Lilihip", "Samo jednom se ljubi", "Mansarda", "Žuti bikini", "Sve njene jeseni su tužne", "Počnimo ljubav ispočetka", i jos 20- tak pesama.\nTekst "Cimet i vanila", je napisala i režirala Vesna Stanković, koja i igra u predstavi. Osim nje tu su i Vanja Milačić i Milica Janketić. Pijanista je Jelena Vujićič koja doprinosi šarmu ove predstave.\nPublika glumice nagradjuje salvama smeha i aplauzima na otvorenoj sceni jer glumice na delikatan nacin isprovociraju publiku da postane sam ucesnik predstave. Uvek je iznenadjenje način na koji se publika uključuje, to su trenuci koji su inspirativni i drugačiji u svakoj predstavi. To je ono sto čini "Cimet i vanilu "pristupačnom i pokretačkom predstavom.\nBranka | 18.10.2016 | 21:36h | 95.85.13*.* | #20203\nVesela i raspevana druzina,ako zelite da se opustite i nasmejete.\nOvo nije pozoriste ovo je samo zabava.\nJasna | 27.02.2016 | 14:40h | 77.243.2*.* | #19603\nNe brkajte baba i zabe.Divna raspevana predstava.Ovo je KABARE.Znaci duhovit,pitak,zabavan...ipak je ovo prica za zene.Samo zenska dusa ovo moze da razume.Ja toliko.Gledajte,uzivajte i izadjite srecni.\nprodikcija Balkan Novi Pokret | 27.02.2016 | 14:30h | 91.185.11*.* | #19600\nKabare za dame i pametne muškarce\n„ CIMET I VANILA“\nVesna Stanković , Vanja Milačić, i Snežana Jeremić\n- pijanista : Nenad Paunović\n- koreograf : Nebojša Gromilić\n"Cimet i vanila", je veoma atraktivna i intrigantna savremena priča o "susretu", tri žene, tri psihološka sistema i tri pogleda na svet. Večita tema koja njih spaja su muškarci, muško- ženski svet i u ovom kontekstu Beogradski šlageri 60- tih godina. Kroz prizmu muzike i pesama tog romantišarskog doba njih tri, svaka iz svog ugla, prišaju o svojim iskustvima i sebi. Tri u potpunosti razlišite žene spaja jedno kabaretsko veše u kojem "spontano", uz klavirsku pratnju pevaju, pričaju i nazdravljaju savremenim muškarcima.\nVeca, žena koja je u savršenom braku sa čovekom sa kojim bas na to vece kabarea slavi godišnjicu braka, priša o svom iskustvu, ženama koje su srećne u braku, majkama, jednom kućnom i porodišnom svetu u kojem preovladava harmonija i domacinski duh. Maca, stjuardesa, žena avanturističkog i neuhvatljivog duha, trostruka udavaša, materijalista u duši, priša o tome koliko voli muškarce, koliko su oni za nju svi jako zanimljivi i uzbudljivi,hvali se svojim neubicajenim našinom života i deli savete ženama kojima je to najmanje potrebno. Ceca, medicinska radnica na urologiji ,neudata, u histeriji da pronadje tog nekog savršenog šoveka za život, rastrzana izmedju prirode posla i romantišarskog pogleda na svet, priča o svojim visokim kriterijumima nesvesna da tako ne moze naći muškarca o kojem sanja.\nU prelepim haljinama njih tri pričaju o savremenim problemima danasnjih žena, duhovitim opaskama zasmejavaju publiku i u formi scenskog dijaloga pevaju šlagere poznate publici " Ljubav i moda", "Beograd", "Lilihip", "Samo jednom se ljubi", "Mansarda", "Žuti bikini", "Sve njene jeseni su tužne", "Pošnimo ljubav ispošetka", i jos 20- tak pesama.\nTekst "Cimet i vanila", je napisala i režirala Vesna Stanković, koja i igra u predstavi. Osim nje tu su i Vanja Milačić i Snežana Jeremić- Nesković. Pijanista je Nenad Paunović koji doprinosi šarmu ove predstave.\nPublika glumice nagradjuje salvama smeha i aplauzima na otvorenoj sceni jer glumice na delikatan nacin isprovociraju publiku da postane sam ucesnik predstave. Uvek je iznenadjenje način na koji se publika uključuje, to su trenuci koji su inspirativni i drugačiji u svakoj predstavi. To je ono sto čini "Cimet i vanilu ",pristupačnom i pokretačkom predstavom.\nMiša | 17.02.2016 | 21:31h | 147.91.21*.* | #19541\nDa, za dame i muškarce koji uživaju u Kursadžijama i humoru na granici neukusa. Da ne bude da publiku delim na mušku/žensku, i smatram neki pol vrednijim, pametnijim. Vesna Stanković ima daleko uspešnije i umetnički kvalitetnije projekte, za razliku od ovog.\nmk | 16.02.2016 | 22:10h | 212.200.24*.* | #19534\nNe mogu da opisem koliko je ovo jedna velika pozitivna stvar. Ljudi OBAVEZNO pogledajte predstavu (kabare), nismo skidali kez sa lica. Jos kada bi negde nasli spisak pesama koje su pevale, to bi bio pun pogodak. Hvala do neba na ovakvoj predstavi. Glumice su predivne! Svaka cast!\nRada | 16.02.2016 | 10:36h | 91.185.11*.* | #19529\n"Cimet i vanila" je nasarmantniji kabare na ovim prostorima.Pitak, raspevan i duhovit.Gledala sam ga dva puta...prvo sa drugaricama, onda sam vodila mamu i njene prijateljice.\nZaista je za dame i pametne muskarce.\nMiša | 13.02.2016 | 16:14h | 147.91.*.* | #19517\nmala ispravka, u pitanju je "Čaj od jasmina".\nMiša | 13.02.2016 | 16:11h | 147.91.*.* | #19516\nGledao sam predstvau ranije, i bilo je dosadno, humor je plitak, potiče iz nekih klišea standardnih za muško-ženske odnose. Interpretacije pesama su sjajne, i to je jedino vredelo. Primetio sa da i žene u publici reaguju drugačije, da se većini predstava dopada. Moguće da je i bliža ženskom polu, ali svakako ne preporučujem. Za razliku od predstave "Jasmin na stranputici", koju sam gledao pre ove, koja je odlična, ova je isuviše slaba, mlaka, plitka.\nDanijela | 19.10.2015 | 21:12h | 79.175.9*.* | #18920\nNedavno sam odgledala ovu predstavu,17.10.2015. Predstava je FENOMENALNA.U publici su bile uglavnom zene ali je humor takav da bi i svakog muskarca (ozenjenog ili ne)zabavila. Sve pohvale za glumice !!!\nSasa | 02.05.2015 | 18:12h | 95.180.4*.* | #18644\nHvala glumicama sto su nas sa pesmama vratile u vreme kada smo ih rado slusali i tada nismo znali za tzv.sund muziku.\nLepo bi bilo jos malo poezije da se cuje u predstavi.\nUzivali smo u predstavi, slatko se smejali i rado cemo se vratiti da vas opet gledamo.\nApelujemo na pozoriste da sedista koja nisu za sedenje popravi.\nBanic Mirko | 30.01.2015 | 10:11h | 109.122.11*.* | #18187\nSjajna i veoma sarmantna komedija.\nUzivali smo u duhovotim dijalozima i glumi.\nIzasli smo sa osmehom. Svaka preporuka.\nJasna | 07.11.2014 | 23:14h | 109.206.11*.* | #17856\nOdlicno provedeno vece,za svaku preporuku!!!\nBoris Madzur | 07.11.2014 | 15:10h | 109.122.12*.* | #17855\nUmesto Milene Vasic koja je u drugom stanju igra Vanja Milacic.\nJeremić Radmila | 06.06.2014 | 21:58h | 178.148.11*.* | #17620\nmolim kada će ponovo biti predstava "Cimet i vanila". ?\nDragan M. | 05.06.2014 | 12:12h | 212.200.23*.* | #17615\nPre odlaska u pozorište, informisao sam se o predstavi, a sve tri glumice sam ranije gledao u pristojnim ulogama, te su moja očekivanja bila takva(uz blagu strepnju da se možda radi o "tezgarenju"). Međutim, prisustvovao sam lepoj i baš veseloj kabaretskoj predstavi, sa puno humora, intrigantnih dijaloga, pristojnog teksta(bez psovanja) i posebno sa dobrim pevanjem. Za Dušicu sam znao da ima pevački kvalitet, ali u ovoj ulozi je dobila veliku slobodu da se pokaže u najlepšem svetlu. Vesna i Milena takođe imaju pevačkog dara. Vesni čestitam i kao autoru. Sve tri glumice veoma lako i interesantno prelaze iz pevanja u monologe ili dijaloge. Sigurno ću ovu predstavu ponovo gledati.\nUNESITE VAŠ KOMENTAR - CIMET I VANILA


Policija sprečila novi pokušaj otmice dece u Nigeriji - NOVA portal\nPolicija sprečila novi pokušaj otmice dece u Nigeriji\nSvet Autor:Agencije20. Dec. 202020:46\nFoto: EPA-EFE/AKINTUNDE AKINLEYE\nPolicija na severu Nigerije saopštila je danas da je sprečila još jedan pokušaj otmice dečaka. Pre nešto više od nedelju dana je stotine dečaka oteto iz srednje škole u istoj državi. Deca su puštena kasnije ove nedelje i vraćena roditeljima.\nSpašeni nigerijski dečaci koje je oteo Boko Haram\nNajmanje 110 ljudi ubijeno u napadu islamista u Nigeriji\nOsamdeset učenika oteto je u državi Katsini u subotu uveče dok su se kući vraćali sa verske ceremonije. Portparol policije Katsina Gambo Isah rekao je da su bili obavešteni da su deca oteta iz islamske škole u selu Mahuta. Posle žestoke razmene vatre sa otmičarima, sva deca su puštena, kao i još četiri otete osobe ranije, rekao je on.\nPotraga za otmičarima koji su pobegli je u toku. Nije poznato ko su.\nPre nešto više od nedelju dana je stotine dečaka oteto iz srednje škole u istoj državi. Deca su puštena kasnije ove nedelje i vraćena roditeljima. Rekli su da su ih otmičari dugo tukli i terali da šetaju. Militanti Boko Harama preuzeli su odgovornost za otmicu, objašnjavajući da su to učinili jer smatraju da je zapadni obrazovni sistem protiv islama.\nNije poznato kako i zašto su deca puštena niti da li je plaćena otkupnina.\npre 55 min ago\nDetetu pozlilo ispred prodavnice, radnici ga izbacili\nDetetu pozlilo ispred prodavnice, radnici ga izbacili 22:04


U španskom regionu Mursiji građanima koji ne žive u istom domu zabranjeno je da spavaju zajedno, zbog novih ograničenja usled epidemije.\nMursija trenutno beleži porast broja slučajeva koronavirusa, a gotovo svaka opština u ovom regionu prijavila je visoke brojeve novozaraženih u poslednje dve nedelje\nU pokušaju da suzbiju širenje virusa, lokalna vlada uvela je neku vrstu policijskog časa, koji je namenjen mlađoj populaciji, kao i nova pravila o mešanju ljudi koji ne žive u istom domu.\nNaime, ljudima koji ne žive zajedno strogo je zabranjeno da spavaju zajedno. Vlada takođe pokušava da ograniči okupljanje mladih ljudi kasno preko noći, a ministar zdravlja izjavio je da su ovi skupovi glavni izvor zaraze.\nOkupljanja su ograničena na najviše 10 ljudi, a bilo koji privatni ili javni skupovi onih koji ne žive zajedno između dva sata preko noći i šest sati ujutru je zabranjen. Takođe, zabranjena je prodaja alkohola posle 22 časova a građani ne smeju da jedu ili piju i u baru.\n07/04/2021 | 10:57\nŠta kaže dr Kon – hoće li biti UBLAŽAVANJA MERA?


eKapija | Republika Srpska u 2018. izdvaja 75 mil EUR za nove elektrane - U planu i modernizacija i rekonstrukcija postojećih\nIzvor: Glas Srpske | Sreda, 27.06.2018.| 11:38\nRepublika Srpska u 2018. izdvaja 75 mil EUR za nove elektrane - U planu i modernizacija i rekonstrukcija postojećih\nZa izgradnju i obnovu elektroenergetskih objekata u Republici Srpskoj ove godine biće utrošeno skoro 200 mil KM (oko 100 mil EUR), a do kraja ove ili najkasnije početkom 2019. počeće gradnja hidroelektrane Buk Bijela na području Foče.\nU Elektroprivredi RS (ERS) ističu da će za modernizaciju i rekonstrukciju postojećih elektroenergetskih objekata biti utrošena oko 43 mil KM (oko 20 mil EUR), dok je za izgradnju novih predviđeno 150 miliona KM (oko 75 mil EUR).\n- Da bi bilo obezbeđeno sigurno snabdevanje termoelektrana ugljem planirana je nabavka rudarske mehanizacije, kao i radovi na površinskim kopovima - naveli su u Elektroprivredi i dodali da je predviđen novac i za održavanje termoelektrana.\nNaglasili su i da je dosta posla urađeno na pripremi i realizaciji važnih projekata u istočnom delu RS, kao što su hidroelektrane Buk Bijela, Dabar i Bileća.\nKada je reč o HE Dabar navode da su završeni istražni radovi i izrađeni elaborati, kao i glavni projekat za sve objekte ove hidroelektrane.\n- Završena je i eksproprijacija zemljišta za pripremne radove, pristupni putevi, te objekti za snabdevanje vodom gradilišta. U toku je gradnja dovodnog tunela, ulazne građevine i pristupnih tunela. Kada je reč o HE Bileća probijen je dovodni tunel u dužini od 15,6 kilometara, te ulazna građevina sa zatvaračima - naveli su u ERS-u.\nMinistar industrije, energetike i rudarstva RS Petar Đokić rekao je da će HE Buk Bijela biti izgrađena po modelu "ključ u ruke". On je ocenio da bi radovi mogli početi do kraja godine.\n- Mnogo je urađeno i investirano kada je reč o izgradnji HE Dabar i Bileća, a Vlada Srpske opredelila se da ERS bude vlasnik svih ovih objekata - rekao je Đokić.\nU ERS ističu da će ove godine u rad biti puštene hidroelektrane vredne skoro 60 mil KM.\n- Planirano je puštanje u rad mini hidroelektrane Bočac 2, a vrednost ove investicije je oko 40 mil KM. Trebalo bi da počne sa radom i HE Bogatić Nova, čija je vrednost oko 18 mil KM - kazali su u ERS-u.


Karikaturista: Crtež Serene nema veze sa rasom | N1 Srbija\n12.09.2018. |07.24 |\nKarikaturista Mark Najt je nacrtao Serenu Vilijams kako besni u finalu US Opena zbog odluke sudije da je kazni, a mnogi su njegov crtež nazvali rasističkim.\nPodsetimo Serena Vilijams je sudiju Karlosa Ramosa nazvala seksitstom zato što ne kažnjava jednako žene i muškarce za oštre proteste tokom teniskog meča. Ramos je Serenin bes izazvao zato što joj je dao opomenu zbog koučinga, to jest zbog toga što je Serena imala razgovor sa trenerom Muratogluom tokom meča.\nTo je inspirisalo karikaturistu Marka Najta da napravi karikaturu na kojoj Serena besni i lomi reket, dok sudija govori njenoj protivnici "Da li možeš da je pustiš da pobedi?".\nMark Najt je odmah dobio optužbe da je crtež rasistički.\nSerena mora da plati 17.000 dolara\n"Nacrtao sam crtež u nedelju pošto sam odgledao finale US Opena, i tada sam video najbolju igračicu sveta kako ima nastup besa i pomislio sam da je to interesantno. To je odmah dobilo odjek na društvenim mrežama a telefon mi se istopio. Svet je poludeo. Pre tri dana sam nacrtao Nika Kirjosa kako ga vuku za uši kao što se tako radilo nekada deci", kaže Najt.\nU Najtovu odbranu stao je i jedan radijski voditelj koji kaže da napadi na Najta okazuju nerazumevanje umetnika i ove zemlje.\n"Pogledao sam crtež i nije mi na pamet palo da se radi o rasi. To je bio sportista siledžija i dete koje ima napad besa zato što gubi", dodao je voditelj.\nSerena: Karlos Ramos? Ne znam ko je to 27.08.2019.\nSerena nemilosrdna, Šarapovoj samo dva gema 27.08.2019.\nMa super je karikatura: baletska suknjica, frckava kosica, cuclica... steta sto se ne vide noktici koji su inace ekstra upadljivi pri servisiranju /pa jos kad ih sareno oboji/ hahahahaha\nU Americi ako nekom kazes, tvoj pas je crn, odmah ce te optuziti da si rasista.


Vesti online / Scena / Šoubiznis / Dženifer Lopez seksipilom povredila vernike, prete joj zatvorom?\nNe ide ni kad si previše seksipilan\nNaime, pevačica je izazvala oštre reakcije nakon nastupa u Maroku, a premijer te zemlje je bio toliko šokiran da je zatražio njeno hapšenje.\nDženifer Lopez je nastupala na jednom festivalu u Rabatu krajem maja, a nastup se direktno prenosio na televiziji. Međutim, nastup je bio sve samo ne očekivan. Premijer je potom izjavio da je bio šokiran “sramotnim plesom” i “seksualno-agresivnom prirodom” njenog nastupa, te je dodao da je taj nastup bio “neprimeren i provokativan za religiozne i moralne vrednosti marokanskog društva”.\nProtiv organizatora i pevačice je podneta tužba, a ukoliko se dokaže da je Džej Lo “kriva” za seksi ples sledi joj dve godine zatvora.\nNe možemo, a da se ne zapitamo kako bi reagovali da je nastupala Majli Sajrus?\n* Dženifer Lopez kao mama iz bajke\n* Čime to bivši vozač ucenjuje Dženifer Lopez?\n* Od njene guze je sve počelo...


Društvene mreže i Amerika: Donald Tramp se vraća za virutelnu govornicu - objavio je platformu Istina : Južne vesti\nDruštvene mreže i Amerika: Donald Tramp se vraća za virutelnu govornicu - objavio je platformu Istina\n08:36, 22. 2. 2022.\nPrema rečima komentatora, slična je Tviteru, a bivši predsednik Sjedinjenih Američkih Država prošle godine je uklonjen sa te platforme, kao i sa Fejsbuka i Jutjuba.\nNeki od prvih korisnika nove društvene platforme imali su poteškoće prilikom registracije.\nOčekuje se da bude potpuno operativna do kraja marta, rekao je Devin Njunjez, bivši američki kongresmen i šef ovog projekta.\nNekima od onih koji su pokušavali da se registruju rečeno je da „će biti upisani na listu čekanja zbog velike potražnje", navodi se u izveštaju agencije Rojters.\nPrethodno je mreža Istina, koju je napravila Tramp medijska i tehnološka grupa (TMTG) osnovana pre godinu dana, bila dostupna samo onima koji su testirali beta verziju ove platforme - bilo ih je oko 500.\nProšle nedelje je Donald Tramp mlađi, sin bivšeg predsednika, podelio sliku očeve prve „istine" (objave, prim. aut.) na toj platformi.\n„Spremite se. Vaš omiljeni predsednik će vas uskoro videti", navodi se u objavi.\nAplikacija je već imala jedan apdejt zbog „ispravljanja propusta" i sada je dostupna verzija 1.0.1, navode iz Eplove prodavnice aplikacija.\nProšle jeseni, neki su otkrili probnu verziju vebsajta ove aplikacije i registrovali su se pod pseudonimom „donaldjtrump" kako bi zbijali šale, prema pisanju Vašington posta.\nTrampov nalog na Tviteru suspendovan je posle napada na američki Kapitol 6. januara prošle godine, a iz tehnološke kompanije su poručili da je prekršio pravila korišćenja i promovisao nasilje.\nIzmeđu ostalog, društvena platforma Istina ima opcije odgovora, podele posta i „sviđanja", poput funkcija dostupnih na Tviteru.\nPlatforma Istina opisana je kao „društvena mreža, koja okuplja veliku grupu ljudi sa različitim mišljenjima, koja podstiče otvorenu, slobodnu i iskrenu globalnu raspravu bez diskriminacije na osnovu političkih ideologija", navodi se na sajtu Trampove nove mreže.\nBivši predsednik želi da Istina slavi „slobodu govora" i da se uzdržava „cenzure", poput one koju primenjuju Tviter i Fejsbuk.\nČesto se među konzervativcima u Americi može čuti mišljenje da kompanije iz Silicijumske doline, koje su vlasnice društvenih platformi na internetu, guše slobodu govora uklanjanjem objava i korisnika.\n„Ne možemo da koristimo nijednu od platformi velikih tehnoloških kompanija.\n„Zato moramo da napravimo novu od temelja", istakao za konzervativnu mrežu Njuzmaks Devin Njunjez, koji se odrekao mesta u Kongresu u decembru prošle godine kako bi postao direktor Trampove firme.\nTramp sakupio još milijardu dolara za vlastitu društvenu mrežu\nMreža Istina biće „iskustvo bez cenzure", obećao je Njunjez.\nMeđutim, svaka društvena platforma iz prodavnice aplikacija mora da uklanja sadržaj kojim se krše pravila.\nDruštvena mreža na kojoj zaista nema cenzure bi brzo bila zamrznuta.\nTramp je u trenutku najveće popularnosti na društvenim mrežama imao 88 miliona pratilaca na Tviteru.\nNijedna od platformi koje se opisuju kao mesta bez cenzure, poput Getra, Parlera, Geba ili Rambla, nije uspela da privuče toliko korisnika kao velike tehnološke kompanije.\nFirme kao što je Tviter „imale su na raspolaganju godine da razviju platforme i privuku korisnike", ukazuje Derel Vest, stručnjak za tehnološke inovacije u istraživačkom centru Brukings.\n„Mislim da će otkriti da je to teže nego što misli.\n„Da je lako, mislim da bi ovo učinio pre šest meseci", dodaje Vest.\nEpl i Gugl su prošle godine iz svojih prodavnica uklonili aplikaciju Parler pošto na njoj nisu blokirane objave u kojima se preti nasiljem ili se govori o ilegalnim aktivnostima.\nDozvolili su da se aplikacija jednom vrati u ponudu, ali tek kad su iz te kompanije pristali na uslove korišćenja Epla i Gugla.\n„Jednostavno, nema načina da izbegnete velike tehnološke kompanije.\n„Čak i sa njegovom platformom, ukloniće je iz prodavnice aplikacije, ako se ne poštuju njihova pravila korišćenja, i postaće vrlo teško da se privuče publika", smatra Vest.\n'Ljudi su zabrinuti'\nAplikaciju Getr, koja se takođe bori za „slobodu govora" i izgleda kao Tviter, osnovao je prošle godine Trampov bivši savetnik i portparol, Džejson Miler.\n„Ne postoji vodič za početnike o pravljenju platforme za društvene mreže," rekao je on za BBC Njuz.\n„Morate pronaći veoma talentovane ljude.\n„A, iskreno govoreći, mnogi su uplašeni, jer brinu i pitaju se kako će u njihovoj biografiji izgledati to što su radili za kompaniju koja se usprotivila jednoj od velikih tehnoloških firmi", dodao je.\nMreža Istina će morati i da bude dovoljno velika da bi se odbranila od hakera.\n„Mnogi ne žele da uspemo, čak i strane vlade i ostali loši likovi", tvrdi Njunjez.


KG priča: Još jedna godina neispunjenih obećanja | Ritam Grada - vesti Kragujevac\n“Svedoci smo u ovim prazničnim danima kakav je saobraćajni kolaps u gradu. Od pet kružnih tokova, najavljenih još pre četiri godine, aktuelna vlast u Kragujevcu nije započela ni jedan”, kazao je Boris Kovačević iz “Kragujevačke priče”.\nPrema njegovim rečima, od kada je na vlast u Kragujevcu došao SNS, nije izgrađena ni jedna velika saobraćajnica, a o obilaznicama, bilo južnoj ili severnoj, koje bi rasteretile nepodnošljive gužve u gradu i da ne govorimo.\n“Kinezi, pametan grad, rekonstrukcije dvorane „Šumadija” i „Pionir”, kao i rešavanje prostora FILUM-a, samo su neki od davno najavljenih, a nikad započetih investicija i projekata”, dodaje Kovačević.\n“Gradska vlast na ovaj način želi da se još više dugoročno zaduži u ime građana Kragujevca, u pokušaju da predizbornim budžetom zamaskiraju svoj nerad u prethodne četiri godine i zadrže svoje pozicije i privilegije”, kaže Kovačević.\n“Pozivam ih da višegodišnje akumulirano nezadovoljstvo izraze u narednim danima svojim angažovanjem i udruženi sa svojim sugrađanima na dan izbora, surovo kazne sve oni koji mislili da mogu da se poigravaju sa našim životima”, zaključio je Kovačević.


Novembar 2010. :: Magazin Ravnica ::\nTekstovi Novembar 2010. godine\nDragan Kolak 29. Nov 2010.\nRusija i Evropa na početku 21. veka\nTitel: Društvo srpsko-ruskog jedinstva „Titel“ organizovalo je tribinu o Rusiji i Evropi na kojoj je sjajno govorio dr Dragan Petrović, mladi dvostruki doktor nauka, iz Beograda. >>>\nRedakcija 29. Nov 2010.\nMoguć prekid telefonskih veza u Loku i Vilovu\nKompanija "Telekom Srbija" je najavila da bi sutra, od 22 do 24 sata, moglo da dođe do prekida telekomunikacionog saobraćaja prema mestima Lok i Vilovo, u opštini Titel. >>>\nDan republike - praznik koga više nema\nNa današnji dan pre 67 godina u Jajcu, Bosna i Hercegovina, održano je Drugo zasedanje Antifašističkog veća narodnog oslobođenja Jugoslavije (AVNOJ), na kome je doneta odluka o federalnom ustrojstvu Socijalističke Federativne Republike Jugoslavije (SFRJ), zemlje koje više nema. >>>\nMile Milojević 29. Nov 2010.\nVažna pobeda RK Mladost-TSK\nTemerin: RK Mladost-TSK zabeležio je važnu pobedu protiv veoma dobre ekipe Jagodine 25:24, prvo poluvreme 13:13. Najefikasniji kod domaćih bio je Đorđe Pilić sa 6 golova, a najzaslužniji za pobedu prvoligaša iz Bačkog Jarka bio je golman Vranješević sa 23 odbrane. >>>\nRedakcija 28. Nov 2010.\nProjekti samozapošljavanja pokrajinskog Garancijskog fonda\nPružanje pomoći pokrajinskih fondova u osnivanju malih i srednjih preduzeća, kao i unapređivanju proizvodnje, jedno je od mogućih rešenja za smanjenje nezaposlenosti. >>>\nRedakcija 26. Nov 2010.\nKomunalna policija: Počelo kažnjavanje\nNovi Sad: Komunalna policija koja je u Novom Sadu počela sa radom 8. novembra, nakon upoznavanja sa građanima i upozoravanja, počela je i sa kažnjavanjem. >>>\nU Titelu humanitarni koncert i prodajna izložba slika i crteža\nTitel: Narodna biblioteka „Stojan Trumić“ Titel organizuje prodajnu izložbu slika i crteža učesnika umetničkog dana „Mali i veliki umetnici“ (Velika Gospojina 2010) u subotu, 27. novembra 2010, u 18.00 u holu Biblioteke. Prikupljeni novac biće uplaćen u humanitarne svrhe (za lečenje Stefana Tomeskog). Ulazak slobodan! >>>\nRTV slavi 35. rođendan\nNovi Sad: Radio-televizija Vojvodine slavi danas 35 godina, a centralna proslava upriličena je u Studiju "M". >>>\nZa ribnjake u Vojvodini izdvojeno 128 miliona dinara\nU Vladi Vojvodine danas su potpisani ugovori o dodeli 128 miliona dinara proizvođačima za obnovu i izgradnju novih ribnjaka, kako bi bio zaustavljen pad i podstaknuta veća proizvodnja ribe u pokrajini. >>>\nStvaralaštvo seoskih žena pod zaštitom pokrajine\nNovi Sad: Pokrajinski sekretar za rad, zapošljavanje i ravnopravnost polova Miroslav Vasin potpisao je danas ugovore o dodeli više od 12,6 miliona dinara za realizaciju projekata kojima se podstiče stvaralaštvo žena na selu i mladih širom pokrajine. >>>\nMile Milojević 26. Nov 2010.\nPomoć višečlanim porodicama\nTemerin: U programu Radio Temerina na mađarskom jeziku, svake nedelje od 9 časova na programu je emisija „Nedeljni ručak“ koju priprema i vodi Tereza Milaković. >>>\nBerza sadnog materijala u Novom Sadu\nTreća Berza sadnog materijala, čiji je cilj pružanje doprinosa ponovnoj afirmaciji rasadničarstva i proizvodnje sertifikovanog loznog materijala, počeće danas na Novosadskom sajmu i trajaće do 28. novembra, najavio je taj sajam, koji je organizator skupa. >>>\nGoran Nakomčić 26. Nov 2010.\nRezultati 15. kolo Novosadska fudbalska liga\nPoslednje kolo jesenjeg dela prvenstva Novosadske fudblske lige najviše koristi donelo je „Bačkoj“ iz Begeča koja se, zahvaljujući ubedljivoj pobedi nad „Čenejom“ (9.0), ali i porazu „Mladosti“ od „Stražilovo Milana“ (3:1), „osamila“ na drugom mestu, sa tri boda prednosti nad najbližim pratiocima. >>>\nProsečna zarada samo 26.025 dinara\nTemerin: Prosečna zarada u Republici Srbiji, isplaćena u oktobru 2010. gdine, iznosi 47.822 dinara. Prosečna zarada bez poreza i doprinosa u Srbiji je u oktobru iznosila 34.422 dinara. U odnosu na prosečnu zaradu u septembru 2010. godine, nominalno je manja za 0,4, a realno manja za 1,6 odsto. >>>


Otac mog deteta – Ženski kutak\nUmesto toga, ja kažem „otac mog deteta“. I to je njoj zvučalo čudno. A ja imam svoje razloge.\nViše mi nije bitno da li „druga strana“ razume ili odobrava moje postupke. Nije mi bitno da „objasnim“ šta sam očekivala od života, koliko sam povređena i koliko moje dete pati zbog situacije u kojoj se našla. Nije bitno, jer je to neostvarivo. Ili možda jeste, ali po koju cenu?\nNa aerodromu su svi bili ŠOKIRANI kad su videli šta OTAC RADI ĆERKI: Video koji će vas ostaviti BEZ TEKSTA


TRAINER - Hrana za pse (Granule) | 45 recepata | Dostava istog dana – Kuce i Mace\nHome › TRAINER hrana za pse | Granule\nTRAINER hrana za pse | Granule\nNaslovna > Hrana za pse > Trainer\nTRAINER hrana za pse superpremium kvaliteta je brend italijanskog proizvođača Nova Foods. Natural je osnovna linija granula sa prirodnim sastojcima napravljena za svaku veličinu i životnu dob. Sensitive je linija hrane čije formule sadrže samo jedan izvor proteina životinjskog porekla i namenjene su osetljivim psima sa intolerancijama na određene sastojke. Top Breeder hrana je svojim optimalnim odnosom cena/kvalitet formulisana za odgajivačnice sa velikim brojem pasa.\nNatural | Sensitive | Top Breeder\nTrainer hrana za pse cena: 209 - 1187 RSD/kg\nTRAINER - N SENSITIVE | PUPPY Mini Salmon\nTRAINER - N SENSITIVE | PUPPY Mini Duck\nTRAINER - N SENSITIVE | Adult Mini Duck\nTRAINER - N SENSITIVE PLUS | Adult Mini Rabbit\nTRAINER - N SENSITIVE | Adult Medium/Maxi Salmon\nTRAINER - N SENSITIVE | Adult Medium/Maxi Lamb\nTRAINER - N SENSITIVE PLUS | Adult Medium/Maxi Rabbit\n1. TRAINER NATURAL - Nova receptura\nNatural Trainer hrana za pse predstavlja savršeni spoj prirode i nauke čineći je odličnim izborom za sveukupno blagostanje vašeg ljubimca. Široka paleta proizvoda nudi kompletnu i uravnoteženu hranu koja zahvaljujući jedinstvenoj kombinaciji specifičnih prirodnih sastojaka zadoljava sve nutritivne potrebe vašeg psa Svi recepti formulisani su u skladu sa dijetetskim pravilima koja čine osnovu moderne ishrane. Sadrže nutritivne supstance prirodnog porekla koje će poboljšati imunitet psa i smanjiti proizvodnju slobodnih radikala, usporavajući proces starenja. Trainer Natural granule ne sadrži boje, konzervanse i veštačke arome.\n•\t100% ITALIJANSKO SVEŽE MESO: Proteini sa visokom biološkom vrednošću, aromom i ukusom.\n•\tGLAVNI SASTOJAK SU ŽIVOTINJSKI PROTEINI (dehidrirano meso): Više koncentrovanih hranljivih materija, stabilnosti, bolji rok trajanja.\n•\tAKTIVNI PRIRODNI SASTOJCI: Efikasnost je naučno dokazana, formula prilagođena rasi i starosti psa.\n- Belo meso je bogato esencijalnim aminokiselinama, poput triptofana, i sa smanjenim udelom natrijuma, masti i kalorija. Takođe sadrži vitamine grupe B, fosfor, magnezijum, gvožđe, cink, kalcijum i selen.\n- Sušena šunka bogata je mineralima poput kalcijuma, cinka, magnezijuma, kalijuma, fosfora, masti poput oleinske kiseline i linolne kiseline, kao i proteinima visoke biološke vrednosti i vitaminima B grupe, posebno tiaminom, niacinom, riboflavinom i vitaminom B2.\n- Govedina sadrži proteine visoke biološke vrednosti, zasićene masti, gvožđe, fosfor, cink, vitamine grupe B, posebno B12, tiamin i riboflavin. Koristi se u hrani za odrasle pse svih veličina.\n- Piletina je bogata esencijalnim aminokiselinama kao što je triptofan, i sadrži smanjeni udeo masti i soli. Sadrži vitamine grupe B, posebno tiamin, riboflavin i niacin, kao i minerale poput fosfora, magnezijuma, gvožđa, cinka, kalcijuma i selena. Koristi se u hrani za pse svih uzrasta i veličina.\n- Pačetina je bogata proteinima visoke biološke vrednosti, mono-nezasićenim masnim kiselinama, fosforom, cinkom, selenom, niacinom, riboflavinom, vitaminom B6 i vitaminom B12. Koristi se kao jedinstveni izvor životinjskih proteina u proizvodima za pse sa osetljivom probavom.\n- Svinjetina sadrži proteine, mono-nezasićene masne kiseline, cink, kalijum, fosfor, selen, tiamin, vitamin B12, vitamin B6 i niacin. Koristi se kao jedinstveni izvor životinjskih proteina u proizvodima za pse sa probavnom osetljivošću.\n- Jagnjetina je bogata vitaminima grupe B, posebno niacinom, B6 i B12, fosforom i cinkom. Sadrži visok sadržaj esencijalnih aminokiselina. Koristi se kao jedinstveni izvor životinjskih proteina u proizvodima za pse sa probavnom osetljivošću.\n- Losos je kao i proteini, bogat omega 3 i 6 masnim kiselinama, mineralima poput joda, kalijuma, fosfora, selena, vitamina B6, vitamina B12, tiamina, niacina, vitamina D i vitamina E. Koristi se kao jedinstveni izvor životinjskih proteina u proizvodima za pse sa osetljivom probavom.\n- Tuna je masna riba visoke biološke vrednosti, bogata omega 3 i 6, vitaminom A, vitaminima B grupe (B12 i niacin), vitaminom D, fosforom, cinkom, selenom, magnezijumom, gvožđem i jodom. Koristi se u hrani za odrasle pse svih veličina.\n- Juka je biljka koja sadrži saponin i pomaže u smanjenju amonijaka. U kombinaciji s prirodnim prebioticima, pomaže u smanjenju neprijatnih mirisa kod malih pasa.\n- Ekstrakt Ananasa sa bromelainom, enzimom koji pomaže varenju proteina u hrani. Takođe sadrži jod i vitamin C. Zajedno sa žitaricama od celog zrna i prirodnim prebioticima poput ekstrakta korena cikorije, pomaže varenju kod pasa svih starosnih i veličinskih vrednosti sa nežnim stomacima.\n- Laneno seme je veoma bogato omega 3 masnim kiselinama, vlaknima i prirodnim antioksidansima. Omega 3 u lanenom semenu i algama, kao i magnezijum pomažu zglobovima velikih pasa.\n- Nukleotidi kvasca predstavljaju osnovne materije nukleinskih kiselina poput DNK i RNK, kao i važan izvor aminokiselina. Doprinose neometanom funkcionisanju imunološkog sistema kod štenaca svih veličina.\n- Spirulina je bogata hranljivim materijama kao što su proteini i esencijalne aminokiseline, vitamini B12, A, E i D, cink, gvožđe i magnezijum. Spirulina, proteini, vitamini i minerali pomažu u podržavanju vitalnosti psa.\n- Harpagophitum je važan izvor antioksidanata. Zajedno sa lanenim i bioaktivnim peptidima kolagena pomaže u čuvanju zglobova. Zahvaljujući mešavini biljnih ekstrakata (uključujući đavolje kandže), alge DHA, kontrolisanih nivoa minerala, visokokvalitetnih proteina, vitamina B i antioksidanata (vitamin C i E), pomaže vašem psu tokom starenja.\nSve proizvode pogledajte ovde → Natural Trainer\n2. TRAINER FITNESS 3 - Snaga tri jednostavna sastojka\nTRAINER FITNESS 3 hrana za pse je linija obogaćena prirodnim funkcionalnim sastojcima koji pružaju korisna svojstva hrani. Kako bi sačuvali efikasnost tih sastojaka do maksimuma, oni se ne dodaju tokom procesa kuvanja, tokom kojeg bi sigurno izgubila svoj intenzitet – već se dodaju na kraju procesa kuvanja, uz pomoć tehnologije koja se zove “Hladno premazivanje”. Svaki Trainer® Fitness3 recept sadrži dva osnovna funkcionalna sastojka i jedan sa specifičnim delovanjem u skladu sa potrebama Vašeg četvoronožnog prijatelja.\nDva osnovna sastojka koji su sadržani u svakoj recepturi su:\n* Stabljika ananasa: poboljšava funkcionisanje gastroenterogenog sistema\n* Goji Bobice: pomaže u borbi protiv prekomerne proizvodnje slobodnih radikala.\nDok su specifični sastojci sledeći:\n* Štenci – kompleks Echinacee: pomaže u jačanju prirodne odbrane organizma\n* Srednje/Maxi rase: Zelenousta školjka: podrška za hrskavice\n* Vegetal – Morske alge: pomaže u razvoju i održavanju zglobova\nNo Gluten/ No Grain\nKada je u pitanju intolerancija, ono što se NE NALAZI u hrani važnije je od onoga šta ona sadrži. Trainer® Fitness3 je pripremljen sa jednostavnom formulacijom, koja ne sadrži sastojke kao što su gluten, piletina, govedina, soja, kvasac, laktoza – tako da je ishrana jednostavna i optimalna i ima najmanje moguće sastojaka. Kako bi zaustavio rasprostranjenu tendenciju da se ljubimcima sa posebnim potrebama daje zdrava hrana namenjena ljudima, Trainer® Fitness3 je formulisao i ponudio 2 linije: 1) No Gluten - ne sadrži pšenični gluten, koji se smatra jednim od glavnih krivaca za negativne organske reakcije 2) No Grain - hrana koja ne sadrži ni jedan tip žitarica.\nSve proizvode pogledajte ovde → Trainer Fitness 3\n3. TRAINER TOP BREEDER - Hrana za odgajivače\nTrainer ® Top Breeder je linija ekstrudirane hrane za kućne ljubimce sa ekskluzivnom preradom, gde se masti i ulja homogeno distribuiraju unutar granule, garantujući bolju svarljivost i apsorpciju hranljivih materija u odnosu na tradicionalnu hranu, sa dodatim uljima i mastima, koja se mehanički šire, Proizvodni proces je dodatno unapređen i poboljšan zahvaljujući uvođenju novog mlina i novog modela za pre-kondicioniranje.\nMlevenje: Homogenizacijom i redukcijom finoće brašna, poboljšano je mešanje i kuvanje sastojaka. Rezultat je bolje svarljiva, ukusnija i vizuelno unapređena granula.\nPre-kondicioniranje visokog intenziteta: nova tehnologija koja je razvijena u Americi 2008.godine, poboljšava distribuciju toplote i vlage unutar smese povećavajući stepen kuvanja i želatinizaciju skroba. Pored toga, povećava procenat upotrebljenog svežeg mesa, što za rezultat ima ukusan i dobro svarljiv proizvod.\nDupla ekstruzija: ovaj proces rezultira hranom koja je bogata proteinima, uz prisutnu povećanu količinu aminokiselina (uključujući i lizin), čime se poboljšavaju nutritivne karakteristike hrane, njena apsorbcija i sam ukus.\nSistem dodavanja vakumiranih ulja i masti: omogućava da se nakon proceesa ekstruzije dodaju masti i ulja,vitamini i minerali, čime se izbegavaju bilo kakve izmene koje mogu biti prouzrokovane visokom temperaturom, prisutnom pri svim procesima obrade. Upotreba vakumskog zatvaranja omogućava prodor smeše u samo srce granule za homogenu distribuciju i optimalno zadržavanje masti.\nEkspanzija i Ekstrudiranje: Ekspanzija je proces u kom žitarice prolaze kroz pregrejan vazduh ( oko 280° C) kratak vremenski period, koji razbija granule skroba i povećava upotrebu azota. Tokom procesa ekstruzije, istovremeno delovanje pare, grejanja, mešanja i kompresije, uzrokuje gotovo potpunu želatinizaciju skroba i hidrolizu proteina, što za rezultat ima lakšu svarljivost, započetu u procesu kuvanja. Proces ekstruzije, dalje, ima efekat dezinfekcije svih sastojaka od bakterija, a posebno od salmonele i Ešerihije koli.\nSve proizvode pogledajte ovde → Trainer Top Breeder